„Vijesti“: Haos u crnogorskoj vojsci, činovi deljeni podobnima - 08.01.2021, Sputnik Srbija\n„Vijesti“: Haos u crnogorskoj vojsci, činovi deljeni podobnima\nUsled kadrovske politike nagrađivanja politički podobnih koju je sprovodio bivši crnogorski ministar odbrane Predrag Bošković (DPS) prethodne četiri godine u... 08.01.2021, Sputnik Srbija\nsvet, vesti, crna gora, vojska crne gore, dps (demokratska partija socijalsta, crna gora), predrag bošković, region\n12:51 08.01.2021 (Osveženo: 04:01 26.08.2021)\n© AFP 2022 / SAVO PRELEVICVojska Crne Gore\nUsled kadrovske politike nagrađivanja politički podobnih koju je sprovodio bivši crnogorski ministar odbrane Predrag Bošković (DPS) prethodne četiri godine u Vojsku Crne Gore ušlo je više od stotinu novounapređenih oficira, objavile su „Vijesti“. Tako je nova ministarka Olivera Injac zatekla haos u crnogorskoj vojsci i Ministarstvu odbrane.\nZahvajujući takvoj kadrovskoj politici i nekritičkom prijemu lica iz civilstva u profesionalnu vojnu službu koje je sprovodio Bošković, Vojska Crne Gore pretvorena je u poluprofesionalnu organizaciju u kojoj je veliki broj „civilnih oficira“, navode nezvanično sagovornici podgoričkog portala.\nNi Ministarstvo odbrane (MO), ni bivši ministar Predrag Bošković (DPS) nisu odgovorili na pitanja u vezi sa ovim informacijama, dodaje se u tekstu.\nHaotično stanje u Vojsci Crne Gore\nSagovornici „Vijesti“ su rekli da je nova ministarka odbrane Olivera Injac zatekla haotično stanje u Vojsci Crne Gore i Ministarstvu odbrane kada je kada je reč o kadru i načinu na koji je Bošković kadrirao u protekle četiri godine.\nU tom delu njegova desna ruka bio je direktor Direktorata za ljudske resurse Ministarstva odbrane Mihailo Volkov, navodi portal.\nInjac je počela da raščišćava probleme koje joj je ostavio Bošković, pa je tako prošle nedelje poslala u penziju dosadašnjeg načelnika Generalštaba VCG, general-majora Dragutina Dakića kao i još dvanaest oficira ranga od majora do brigadnog generala, te dvojicu podoficira.\nMeđu njima su i pojedini visoki oficiri koje je Bošković prethodno, po tvrdnjama izvora „Vijesti“, unapredio u spornoj proceduri.\nTako su na primer, penzionisani pukovnici Božo Đurović i Dragan Dulović koji su prethodno, vanredno unapređeni u taj čin, iako nisu ispunjavali zakonske uslove jer nemaju stručno usavršavanje operativno-strategijskog nivoa.\n30 Novembar 2020, 16:45\nIzvori „Vijesti“ tvrde da takvih slučajeva u VCG ima još i da zakonske uslove za dobijanje čina pukovnika nemaju ni aktivni pukovnici Aleksandar Pantović i Velibor Bakrač koji nemaju usavršavanje komandno-štabnog nivoa.\nTakođe ni Vladan Martić - koji nije proveo na dužnosti pukovnika godinu dana pre unapređenja, Zoran Vukadinović koji u trenutku unapređenja nije imao stručno usavršavanje operativno-strategijskog nivoa.\nPod istim uslovima su napredovali i Živko Rakočević, Milutun Đurović, Veselin Pejović, Nenad Pavlović i kapetani bojnog broda Vesko Tomanović, te Jusuf Jonuz koji je u međuvremenu penzionisan.\nOni nisu imali, navodi sagovornik portala, usavršavanje operativno-strateškog nivoa.\nKoliko je u prethodnom periodu obezvređen čin pukovnika, vidi se i na primeru nedavno vanredno unapređenog pukovnika Veselina Pejovića kojeg je MO u septembru poslalo u međunarodnu misiju KFOR na Kosovu. Iako nema usavršavanje operativno-strategijskog nivoa i potrebno znanje engleskog jezika, direktor za ljudske resurse Mihailo Volkov „progurao“ je Pejovića u taj visoki čin, kaže izvor „Vijesti“ iz vrha VCG.\nOn tvrdi da je ovo samo jedan od primera onoga što je prethodni ministar, uz pomoć najbližih saradnika - Volkova, direktorke za materijalne resurse Alme Ljuljanaj - Jovićević (DPS) i bivšeg državnog sekretara MO Slobodana Filipovića (DPS) pretvorio praktično u partijski organ gde se agitovalo za „sigurne glasove“ i od strane profesionalnih pripadnika VCG i članova njihovih familija.\nBivši ministar odbrane nije odgovorio na pitanja koja su mu „Vijesti“ ovim povodom poslale preko informativne službe DPS-a, čiji je Bošković sada poslanik.\nNije odgovorilo ni Ministarstvo odbrane u vezi načina na koji je Bošković vodio kadrovsku politiku u VCG i do čega je ona danas dovela u smislu povećanja ili smanjenja borbene gotovosti.\nPrema navodima sagovornika, deo oficira koji su do pre četiri meseca neskriveno radili za DPS u VCG i MO, sada pokušavaju da promene stranu, pa su neki od njih već i članove porodica učlanili u neke od stranaka-članica nove vlasti.\nTokom mandata Boškovića i na predlog MO donet je važeći Zakon o VCG koji ministru odbrane dao veoma široka ovlašćenja u upravljanju vojskom. Na taj način stvorena je mogućnost da se u VCG primi i unapredi u visoke oficirske ili podoficirske činove civili bez ikakvog vojnog obrazovanja.\nOdredbama istog propisa civilno lice sa prethodnim radnim iskustvom sa VSS (bez obzira gde) i sa završenim doktorskim studijama može biti primljeno i unapređeno u vojnu službu.\nPo tom osnovu je u VCG uveden i bivši policijski inspektor Ivan Mašulović. On je kao bivši direktor za politiku odbrane u MO, sa opravdanjem „potreba službe“ primljen u čin pukovnik, a kako bi se omogućilo njegovo upućivanje za vojnog atašea u Hrvatskoj, rekao je izvor portala.\nTo je zatim postala praksa, pa je za četiri godine u VCG tako ušlo preko stotinu novounapređenih poručnika, kapetana, majora, potpukovnika i pukovnika...\n"Oficirske epolete dobijali civili bez vojnog obrazovanja..."\nOficirske epolete dobijali su civili bez vojnog obrazovanja i iskustva rada u oružanim snagama, sa tek završenim filološkim, ekonomskim, pravnim, geodetskim, saobraćajnim, informatičkim ili drugim fakultetima.\nIsti zakon je bivšem ministru omogućio da u penziju pošalje brojne školovane oficire i podoficire, koji su bili nepoželjni zbog drugačijeg političkog opredeljenja ili mišljenja.\nMeđu njima su bili i sindikalni lideri Nenad Čobeljić i Zdravko Kasalica, dodaje se u tekstu.\nIz MO nisu odgovorili na pitanje da li je tačno da više od jedne trećine oficira VCG nema završenu vojnu akademiju i šta to znači za sposobnost oružanih snaga.\nNije odgovoreno ni kada je konkretno zasedao Savet za odbranu i bezbednost Crne Gore da bi doneo odluke o unapređenjima oficira koje je u više činove promaknuo Bošković, a što je nužan uslov po Zakonu o VCG, da bi bilo koji oficir bio unapređen ili postavljen na dužnost,navode „Vijesti“.\nSagovornici portala su kazali i da je bivši ministar na usavršavanja komandno-štabnog (magistarskog) odnosno operativno-strategijskog (doktorskog) nivoa upućivao oficire bez oglasa i protivno zakonskim propisima. Na taj način zaobilazila se provera da li kandidati ispunjavaju propisane uslove za stručno usavršavanje.\nTužilaštvo formiralo predmet o korupciji u Vojsci Crne Gore\n20 Avgust 2020, 10:28\nRekli su i da je na dan parlamentranih izbora u Crnoj Gori 30. avgusta, zgrada Ministarstva odbrane i Generalštaba pretvorena u svojevrsni mini - izborni štab DPS-a, odakle je civilno-vojni vrh koordinisao pozivanje i izlazak na izbore, posebno onih u sistemu odbrane za koje su procenili da neće glasati za DPS.\nViše od hiljadu vojnih i državnih službenika pozivano je sa instrukcijama da izađu na izbore, uključujući i članove njihovih porodica, a troškovi angažovanja DPS oficira i podoficira za rad na terenu izmireni su, navodi izvor, uplatom varijable od po 200 evra, a koja je zvanično pravdana njihovim „izuzetnim rezultatima i kvalitetom rada za vreme pandemije i požara“.\nNajzaslužniji su, prema navodima sagovornika, upućeni na vojno-diplomatske pozicije nakon izbora, pri čemu neki od njih uopšte nisu imali ni adekvatno znanje engleskog jezika.\nBizarni performans u Budvi - poslednji trzaji odlazeće vlasti\nMinistarstvo odbrane Crne Gore opet „puca“ na Sputnjik


U Dimitrovgradu počela realizacija projekta „Shvati, pomogni, podeli“ nevladine organizacije „Fokus Caribrod“ - Far\nU Dimitrovgradu je danas pripremnom posetom predstavnika 5 nevladnih organizacija iz Turske, Grčke Rumunije i Bugarske počela realizacija projekta „Shvati, pomogni, podeli“ nevladine organizacije „Fokus Caribrod“ iz Dimitrovgrada. Reč je o projektu koji je finansijski podržan u okviru programa Erasmus+ Evropske unije u ovoj godini i jedan je od 13 odobrenih i visoko rangiranih u konkurenciji 62 nevladine organizacije iz Srbije.\nObraćajući se medijima, predstavniku lokalne samouprave i učesnicima pripremne posete Toni Aleksov, predsednik udruženja „Fokus Caribrod“ i koordinator projekta je naglasio, da je u fokusu aktivnosti ovog projekta problem migranata i izbeglica uz činjenicu da je Dimitrovgrad jedna od ruta migranata na putu ka Evropskoj uniji.\n„U projektu učestvuju organizacije iz Istanbula, Izmira, Soluna, Loma i Krajove, dok je „Fokus Caribrod“ lider u ovom projektu. Mi smo uspeli da naš projekat od 62 nevladine organizacije bude rangiran na visokom trećem mestu“ – naglasio je Aleksov.\nGostima se obratio i Dejan Milev, član Opštinskog veća opštine Dimitrovgrad zadužen za medije i obrzovanje. Milev je upoznao učesnike skupa sa osnovnim karakteristikama opštine Dimitrovgrad i naglasio da su glavni prioriteti razvoja turizam, poljoprivreda, mali i srednji biznis.\nUčesnici projekta „Shvati, pomogni, podeli“ sutra će posetiti Prihvatno-tranzitni centar za migrante u Dimitrovgradu, a u periodu od 10. do 19. seteptembra u Dimitrovgradu će boraviti 36 mladih ljudi iz pet balkanskih zemalja koji će iznošenjem mišljenja i neformalnim metodama razmeniti iskustva, ukazati na probleme i predložiti rešenja za njihovo prevazilaženje.\nProblem izbeglih i raseljenih lica iz ratom ugroženih područja na Bliskom Istoku je veoma aktuelan i u fokusu je čitave Evrope, uključujući i Srbiju, te je ove godine bio na listi prioriteta programa Erasmum+.\nSutra počinje realizacija projekta „Shvati, pomogni, podeli“ u organizaciji udruženja „Fokus Caribrod“ iz Dimitrovgrada Učesnici projekta „Shvati, pomogni, podeli“ nevladine organizacije „Fokus Caribrod“ posetili Prihvatno-tranzitni centar za migrante u Dimitrovgradu Od 10. do 19. septembra realizacija projekta “Shvati, Pomogni, Podeli” nevladine organizacije “Fokus Caribrod” iz Dimitrovgrada U Dimitrovgradu u toku realizacija projekta “Shvati, Pomogni, Podeli” udruženja “Fokus Caribrod”\nОбщина Цариброд и КИЦ „Цариброд�...


Nigerijska izborna komisija prijavila da je jedan zaposlen ubijen - Svet - Dnevni list Danas\nPočetna » Svet » Nigerijska izborna komisija prijavila da je jedan zaposlen ubijen\nNigerijska izborna komisija prijavila da je jedan zaposlen ubijen\nNigerijska izborna komisija saopštila je danas da je zadovoljna sa izborima koji su protekli uglavnom mirno ali je prijavila da je članica jedne izborne komisije ubijena.\n0Piše: Beta 24. februara 2019. 17.27\nPredsednik izborne komisije Mahmud Jakubu rekao je da je ta žena pogođena iz vatrenog oružja dok se vraćala sa izborne dužnosti.\nOn je rekao da će nacionalni centar za prkupljanje glasova biti večeras otvoren u glavnom gradu Nigerije, Abudži, i da je najmanje jedna od 36 nigerijskih država završila prebrojavanje glasova i poslala rezultate u glavni grad.\nJakubu je rekao da se glasanje koje je održano juče nastavlja i danas u delovima nekih nigerijskih država pošto je produženo iz različitih razloga. Nisu navedene države gde je nastavljeno glasanje.\n„Nigerijci su pokazali izuzetnu izdržljivost i veru u izborni proces“, rekao je on.\nOn je, međutim dodao da su neki zaposleni u izbornim komisijama bili suočeni sa „zastrašivanjima, otmicama, uzimanjem za taoce ili nasiljem“.\nJedna nigerijska analitička firma SBM Intelidžens (SBM Intelligence) saopštila je da je najmanje 35 ljudi ubijeno u izbornom nasilju ovog vikenda. Među njima je i sedam ljudi koji su ubijeni u razmeni vatre izmedju nigerijske vojske i „razbojnika“ u južnoj državi Rivers. Vojska je izdala saopštenje o nastradalim kasno sinoć.\nSBM je takodje naveo da je ekstremistički napad u glavnom gadu države Borno, Majduguriju bio teži nego što je prijavljeno, i da je troje ljudi ubijeno neposredno pred otvaranje birališta.\nJuče održani izbori za predsednika i parlament obeleženi su povremenim nasiljem i odlaganjima na nekim glasačkim mestima koji su bili suočeni različitim problemima od nestalih pečata do neispravnih čitača kartica.\nNa predsedničkim izborima očekuje se tesna trka izmedju sadašnjeg predsednika Muhamadua Buharija i bivšeg potpresednika i poslovnog čoveka Atikua Abubakara. Predsednik Buhari koji je pobedio na izborima 2015. traži drugi mandat.\nZbog odlaganja nije jasno kada će biti objavljen pobednik.\nViše od 72 miliona ljudi ima pravo da glasa u Nigeriji, najmnogoljudnijoj afričkoj zemlji.\nKasim Sulejmani: Hiljade na pogrebnoj povorci u Bagdadu, Tramp kaže da je general ubijen da bi se „sprečio rat“\nTurska vojska javila da je jedan njihov pripadnik ubijen na severu Sirije


socijalna pomoć - Stranica 2 od 5 - Penzin\nPočetna socijalna pomoć\nOznaka: socijalna pomoć\nAkcijom „Pokažimo im šta zaista znači ljubav“ Crvenog krsta Beograd, prikupljena su sredstva za oporavak socijalno ugrožene dece.\nKonzilijum lekara koji leče pacijenta da preporuku za tuđu negu i pomoć, a lekari iz tročlane komisije Fonda to ne uvaže. Obrazloženje po pravilu bude šturo: „Ne ispunjavate uslove“.\nOsobe koje ne žive na Kosovu neće više moći da primaju tzv. osnovnu penziju, tj. socijalnu penziju koja se isplaćuje iz kosovskog budžeta.


Potpisan Sporazum o institucionalnoj saradnji između AP Vojvodine i kineske Provincije Fuđien – region.vojvodina.gov.rs\n– Sporazum koji smo danas potpisali stvara okvir da naša međusobna saradnja dobije pun zamah u svim najvažnijim oblastima društvenog života koje su njime obuhvaćene – od privrede i polјoprivrede, preko nauke i tehnologije, zdravstva, obrazovanja i kulture, do uspostavlјanja saradnje mladih i razmene projekata. Na ovaj način iskoristićemo potencijale obe pokrajine i povezaćemo naše institucije, privrednike, razvojne agencije i naučnike – kazao je predsednik Mirović.\n– To je potvrda izuzetno dobrih odnosa naših naroda i veoma visokog nivoa saradnje na svim polјima između naših zemalјa – Narodne Republike Kine i Republike Srbije – kazao je predsednik Mirović.\n– Čelično prijatelјstvo koje su započeli naši predsednici Si Đinping i Aleksandar Vučić, mi danas potvrđujemo na dobrobit svih građana naše dve zemlјe, jer postoje brojne oblasti i potencijal za saradnju koji vidimo u Vojvodini – istakla je viceguvernerka Provincije Fuđien Guo Ningning.\n– Sveukupna saradnja sa NR Kinom u stalnom je usponu i ima strateški karakter sa akcentom na velikim projektima, a Pokrajinska vlada ima značajnu ulogu u tome jer je saradnju sa Kinom postavila kao jedan od prioriteta koji je zasnovan na čvrstim i prijatelјskim odnosima – kazao je ovom prilikom pokrajinski sekretar za regionalni razvoj, međuregionalnu saradnju i lokalnu samoupravu Ognjen Bjelić.\n– Poslednjih nekoliko godina intenzivirana je saradnja AP Vojvodine i kineskih provincija. Vojvodina ima važnu ulogu u društvu i ekonomiji u Republici Srbiji, a mi smo danas još jednom učvrstili i potvrdili naše čelično prijatelјstvo – kazala je ambasadorka Narodne Republike Kine Čen Bo.\nPredsednik Mirović i ambasador Deas o jačanju saradnje AP Vojvodine i Kraljevine Belgije


Bob Marli dobija spomenik u Srbiji | Vutra Organizacija - Marihuana (Kanabis) Diskusije\nBob Marli dobija spomenik u Srbiji\nUtorak, 15.7.2008. 22:47 (Izvor: Beta )\nOrganizatori festivala "Rok vilidž" u Banatskom Sokolcu najavili su da će 23. avgusta u tom mestu svečano otkriti spomenik čuvenom jamajčanskom rege muzičaru Bobu Marliju.\n"Ponosni smo da objavimo da će prvi spomenik u Evropi legendi rege muzike Marliju (1945-1981) biti podignut u Banatskom Sokolcu. Tako ovo mesto ulazi u istoriju", piše na zvaničnom sajtu festivala www.rockvillage.org.\nSvečanost otkrivanja spomenika Marliju, koga organizatori festivala u Banatskom Sokolcu vide kao "borca za slobodu sa gitarom u ruci", pratiće koncert beogradskog "Del Arno benda" i njihovih rege kolega sa Jamajke "Ras Ejbraham end d Ajri vajbs".\nPosle njih nastupiće beogradski rok sastavi "Partibrejkers" i "Van Gog". Prethodnog dana 22. avgusta sviraće pulski hard rokeri "Atomsko sklonište".\nOtkrivanje spomenika svetski poznatim ličnostima na prostoru bivše Jugoslavije počelo je postavljanjem biste zvezde hongkonških akcionih filmova Brus Lija u Mostaru pre nekoliko godina. U banatskom mestu Žitište 2007. godine je otkriven spomenik Rokiju Balboi, liku boksera koji je u serijalu filmova igrao Silvester Stalone. Bio je najavljivan i spomenik pevačici i seks simbolu Samanti Foks u Čačku, ali ga ipak nema. Poštovanje svetskim muzičarima iskazali su i žitelji Dimitrovgrada prošle godine nazvavši novosargađenu halu po nekadašnjem gitaristi hard rok benda "Dip parpl" Glenu Hjuzu, koji je prisustvovao svečanosti.\nZakon.. trebali bi se organizirat i napravit nesto i u hr na ovu temu.. da se skupi nas 50ak investicija za spomenik bi bila shalamala.. svaka zemlja mora eventualno podignut spomenik ovom junaku i svaka cast organizatorima ovoga u srbiji.. mada cisto sumnjam da je prvi takve vrste u europi.. kladio bi se da ima bar jedan negdje u amsterdamu\nXexe...Kobaja vec obavestio o ovome u temi Vesti iz novina..\nInace extra je to...Robert ce uvek biti s nama...\nUcinilo mi se da je vest vrlo interesantna i da nije bas klasicna svakodnevna stvar kao u temi Vesti iz novina...\nU pravu si brate...srry...


Magla usporava vožnju, vozači oprez - Televizija K3\nIstorijsko lansiranje odloženo z…\nSkoro deset godina nakon penzionisanja „spejs-šatl“ programa, Nasa…\nGodišnjica proboja na Sutjesci u…\nNa Sutjesci, 29. maja 1943. godine, dio partizanskih…\nPolitičari mnogo obećali, a rezu…\nIako je od objavljivanja Mišljenja Evropske komisije s…\nRegionalna košarkaška ABA liga se izvjesno neće nastaviti.…\nOd 1. juna publika na utakmicama…\nOd 1. juna na sportskim događajima na otvorenom…\nPogođeni krizom: Meklaren otpušt…\nEkipa Formule 1 Meklaren otpustiće 70 radnika iz…\nVrijeme koje roditelji provode b…\nKada partneri postanu roditelji, katkad zaborave brinuti se…\nOdlazak na spavanje prije ponoći…\nUkoliko ste često umorni ili iscrpljeni, to može…\nObuvanja čarapa, skakanje kao ža…\nJusein Bolt je 100 metara pretrčao za 9,58…\nIstorijsko lansiranje odloženo za subotu, oluja pomutila planove Nase i „Spejs eksa“\nGodišnjica proboja na Sutjesci u Drugom svjetskom ratu (VIDEO)\nPolitičari mnogo obećali, a rezultati mršavi\nKorona virusom zaraženo još devet osoba u Republici Srpskoj\n„Crna Gora se neće stabilizovati dok ne riješi pitanje Srba“\nPonovo ljubav, 29.05. – 22:40\nMagla usporava vožnju, vozači oprez\nMagla i ovog jutra otežava i usporava vožnju na putevima u kotlinama i uz riječne tokove, a iz Auto-moto saveza /AMS/ Republike Srpske izdvajaju šire područje Banjaluke, Gradiške, Prijedora, Doboja, Istočnog Sarajeva i Foče.\nVozi se po mokrim i klizavim kolovozima, dok su na dionicama u usjecima i pored kamenih kosina učestali sitniji odroni kamenja i zemlje na kolovoz.\nIz AMS savjetuju maksimalno opreznu i sporiju vožnju, te napominju vozače da na put ne kreću bez zakonski obavezne zimske opreme.\nU toku je izgradnja privremenog sistema naplate putarine na auto-putu “9. januar”, Banjaluka-Doboj, na petlji Mahovljani, zbog čega je na ovom lokalitetu izmijenjen režim odvijanja saobraćaja.\nU primjeni je i nova uredba preduzeća “Auto-putevi Republike Srpske” o visini putarine na tom auto-putu, pa cijena putarine na relaciji Banjaluka-Kladari /kod Doboja/ za putnička vozila iznosi sedam KM, a Banjaluka-Prnjavor četiri KM.\nNa auto-putu Banjaluka-Gradiška do daljeg je “otvoreni” sistem naplate putarine, a zbog izgradnje naplatne stanice “Čatrnja” izmijenjen je režim u odvijanju saobraćaja.\nU toku je sanacija kolovoza na dionici magistralnog puta Vrbaška-Gradiška, zbog čega se saobraćaj od 7.00 do 16.00 časova odvija jednom trakom naizmjenično, bez dužih zastoja.\nZbog sanacije klizišta izmijenjen je režim saobraćaja na dionici regionalnog puta Mitrovići-granica Republike Srpske /Prisika/.\nNa regionalnom putu Bratunac tri-Drinjača od ponoći do 7.00 i od 16.00 časova do ponoći na snazi je zabrana saobraćaja za teretna vozila ukupne mase veće od 3,5 tona i autobuse klase “M3” a zbog radova na sanaciji klizišta.\nZabrana se ne odnosi na autobuse prevoznika “Drinatransa” Zvornik, koji saobraćaju na redovnim linijama Zelinja-Zvornik, Bratunac-Polom-Zvornik, Bratunac-Polom-Bijeljina i Polom-Bratunac.\nNa regionalnom putu Teslić dva-granica Republika Srpaka/Federacija BiH Podjezera, u mjestu Žeželja, zbog oštećenja nosive konstrukcije mosta preko rijeke Žeželje zabranjen je saobraćaj za vozila čija ukupna masa prelazi pet tona.\nI na području Federacije BiH kolovozi su pretežno mokri, a u višim planinskim područjima mjestimično ima poledice.\nZbog sanacije tunela Vranduk dva i dva mosta izmijenjen je režim saobraćanja na dionici Zenica-Nemila.\nVozila iz smjera Zenice koriste magistralni put, dok se u suprotnom smjeru saobraća regionalnim putem Nemila-Zenica.\nU toku je sanacija mosta na magistralnom putu Novi Travnik-Bugojno, zbog čega je saobraćaj teretnih vozila obustavljen i preusmjeren na alternativni pravac preko Donjeg Vakufa i Travnika, dok putnička vozila saobraćaju obilaznicom u neposrednoj blizini.\nRadovi su u toku na dionici auto-puta Sarajevo zapad-Lepenica, te na magistralnim putevima Mostar-Čapljina, Domanovići-Stolac, Mrkonjić Grad-Ključ, Teslić-Karuše, Donji Vakuf-Travnik, Banjaluka-Jajce i Olovo-Kladanj.\nZbog radova, na graničnom prelazu Slavonski Šamac /u Hrvatskoj/ vozi se uz privremenu regulaciju, suženim kolovozom.\nZbog radova u Hrvatskoj i dalje obustavljen saobraćaj na graničnom prelazu Novi Grad-Dvor.


Uspešno završen projekat "Pesme i smeha dajte još" - eVršac\nUspešno završen projekat “Pesme i smeha dajte još”\nUdruženje Duševna Oaza, u saradnji sa Gerontološkim centrom Vršac, uspešno je realizovalo projekat “Pesme i smeha dajte još”, koji je trajao tri meseca, a koji je sufinansirao Pokrajinski sekretarijat za socijalnu politiku, demografiju i ravnopravnost polova.\nKoordinator projekta prof. Miroslava Kućančanin kaže da saradnja Gerontološkog centra i Duševne Oaze traje dugo godina, na obostrano zadovoljstvo korisnika. Ona ističe da je ovaj projekat bio socijalna inkluzija između osoba starije životne dobi, koje zbog godina života imaju različite zdravstvene probleme i članova Udruženja Duševna Oaza, koji imaju psihičke poteškoće i potrebna je i jednima i dugima posebna pažnja.\nSvoje dane ulepšavaju tako što se druže, zabavljaju, govore stihove, pevaju, sviraju, igraju i kreativno se izražavaju. Cilj projekta je bio da se ove osobe zabave, da se izmame osmesi, jer smeh je zaista lek za dušu, da se ljudi opuste uz muziku i očuvaju vedrinu duha. Na završetku projekta organizovan je i pesnički maraton, gde su svi učesnici dobili povelje za kreativnost i prigodne poklone, a organizovana je i koktel zabava, kaže koordinator projekta prof. Miroslava Kućančanin.\nKoordinator projekta prof. Miroslava Kućančanin kaže i da je veoma zadovoljna ovom uspešnom saradnjom, kao i saradnicima koji su učestvovali u realizaciji istog, direktorkom Gerontološkom centra Anđelijom Kručičanin i Đuricom Popov.


“Telekom Srbija” razmatra nove akvizicije\n“Telekom Srbija” je u proteklih nekoliko godina značajno smanjila zaduženost i vreme je za novi investicioni ciklus, izjavio je generalni direktor Predrag Ćulibrk na konferenciji “Digital 2018” posvećenoj trendovima u telekomunikacijama i medijima.\nOn je naveo da je “Telekom Srbija” gleda na ICT, IT i ekskluzivni sadržaj za multimedijalne platforme kao na važne inovacione prilike, mada telekomunikaciona infrastruktura i dalje predstavlja glavni oslonac poslovanja kompanije.\nĆulibrk je naglasio da je kompanija u proteklih nekoliko godina značajno smanjila zaduženost i ocenio da su sazreli uslovi za novi investicioni ciklus, nakon ranijih ulaganja i akvizicija regionu.\n“Razmišljamo o akviziciji operatora u Srbiji i Republici Srpskoj, u kojoj smo već prisutni sa multimedijalnim uslugama, sa idejom da popravimo našu tržišnu poziciju u domenu multimedije. Upravo na to se nadovezuju i naše investicije u sadržaj”, rekao je Predrag Ćulibrk.\n“Telekom Srbija” je u skorijem periodu bio fokusiran i na oblasti ICT i IT-a, rekao je on, navodeći da je kompanija u tim segmentima zapravo krenula od nule i da sada 1% prihoda dolazi iz tih segmenata poslovanja na tržištu kojim inače dominiraju druge kompanije koje su prisutne već decenijama, prenosi "Blic".\n“Mi ulazak na ICT tržište gledamo pre svega kroz različite vidove partnerstva, kroz saradnju sa velikim kompanijama u toj oblasti kakve su VMware, Microsoft, SAP i druge. Posmatramo ga, takođe, kroz konektivnost zbog svih naših usluga koje posedujemo u tom segmentu, kao i kroz iskustvo, koje “Telekom Srbija” poseduje kao kompanija koja zapošljava preko 1.000 inženjera koji razvijaju i održavaju veoma kompleksan sistem, verovatno najkompleksniji u regionu”, rekao je on.


Vesić: Izbor umetnika čini ovaj „Oktobarac“ najboljim do sada\nTanjug 15. septembra 2018. 20:18\nBEOGRAD – Izbor umetnika koji su izložili svoje radove čini 57. Oktobarski salon najboljim do sada, kazao je Tanjugu zamenik gradonačelnika Goran Vesić, u Muzeju grada Beograda, neposredno pred otvaranje.\nNavodeći da je prošlogodišnji salon bio najposećeniji, jer je artefakte na nekoliko lokacija u gradu videlo 17.000 posetilaca, Vesić je rekao da veruje će ove godine još veći broj ljudi uživati u postavci salona.\n„Istina je da kvalitet prati interesovanje ljudi“, kazao je Vesić, ocenivši da je kustos 57. Oktobarskog salona Gunar Kvaran, koji je direktor Muzeja savremene umetnosti u Oslu, uspeo da dovede u Beograd umetnike čije radove naša publika nije imala prilke da vidi.\n„Pokazalo se da smo bili u pravu 2014. godine, kada je Skupština grada donela odluku da se Oktobarski salon održava bijenalno, uprkos različitim procenama i komentarima. Godinama unazad Oktobarski salon je sve više postajao nacionalna izložba i bilo je vreme da ga opet učinimo kvalitetnijim. Ovo izdanje Oktobarskog salona je manifestacija kakvu mi želimo. Sada je Oktobarac referentan i postavku izložbe čine artefakti umetnika koji do sada nisu izlagali u Beogradu“, kazao je Vesić.\nOn je zahvalio ljudima iz Kulturnog centra Beograda, gradskom Sekretarijatu za kulturu, Ministarstvu kulture i informisanja, kao i svima koji su doprineli organizaciji Oktobrskog salona.


Denis Kif: Napuštanje EU, ali ne i Evrope - Politika - Dnevni list Danas\nPočetna » Politika » Denis Kif: Napuštanje EU, ali ne i Evrope\nDenis Kif: Napuštanje EU, ali ne i Evrope\nStabilnost Zapadnog Balkana je važna za globalnu stabilnost i stabilnost Evrope u celini, ocenio je britanski ambasador u Beogradu Denis Kif, uz konstataciju da njegova zemlja napušta Evropsku uniju (EU), ali ne i Evropu.\n1Piše: FoNet 03. septembra 2016. 14.09\nVlade u Britaniji i Srbiji imaju važne poslove. Srpski premijer Aleksandar Vučić je predstavio sveobuhvatan i ambiciozan plan za nastavak reformi u ključnim oblastima, rekao je Kif.\nOn je ocenio da Srbija može da učini još više u vezi sa vladavinom prava, podrškom radu nezavisnih institucija, promociji slobode izražavanja.\nKif je izjavio da je nacionalni i ekonomski interes Velike Britanije da ima bilateralne odnose sa zajednicama sa kojima deli zajedničke vrednosti – borbu za ljudska prava, demokratiju i vladavinu prava.\nTe vrednosti doprinose izgradnji okruženja u kome privreda i trgovina mogu da napreduju. Vučić je rekao da mu je privlačenje stranih investicija i podsticanje trgovine glavni prioritet, konstantovao je Kif.\nOn je magazinu Kord izjavio da će Britanija izaći iz EU, ali da će, dok se to ne dogodi, ispunjavati sve zakonske obaveze i koristiti svoja prava.\nBregzitBeograd, Velika Britanija\nBrnabićeva sa ambasadorima EU o korona virusu i situaciji u zemlji\n04. septembra 2016. u 09.51\nDemagogija i magla iz exit-a. Delite savete koje niste sami hteli poštovati. Imate privilegiju da koristite sva prava, a obaveze po vlastitom nahođenju.To možete samo vi, a balkancima ostaje fatamorgana.


Nastavak žetve u Gračaničkom ataru, žetoce obišao Srđan Popović GracanicaOnline.info Nastavak žetve u Gračaničkom ataru. Žetoce obišao Srđan Popović\nNastavljena je žetva hlebnog žita u ataru opštine Gračanica, posle kraćeg prekida zbog kiše koja je prethodinih nekolio dana padala. Predsednik opštine Gračanica Srđan Popović obišao je žeteoce i uveri se u kvalitet radova i ovogodišnji prinos.\n„Poljoprivreda je jedna od osnovnih grana razvoja naše opštine i zato smo u stalnoj komunikaciji sa nadležnim ministarstvom, kako bi stanje popravili. Jedan od načina su subvencije i ove godine uspeli smo da registrujemo najveći broj poljoprivrednika, i one koji do sada nisu konkurisali, tako da verujemo da će iznos koji se dodeljuje po hektaru koliko toliko unaprediti njihov rad“, rekao je Popović.\nPopović, obilazi žeteoce u polju, Foto: Opština Gračanica\n(info-služba opštine Gračanica)\nSrđan Popović i Vučina Janković u Berlinu\nObjavljeno 12. jula 2018. by Ivan MiljkovićU kategoriji VestiTagged Gračanica, žetva pšenice, Srđan Popović\n16. februara 2019., 10:12


PRODAJA ZVEZDA ILI ZABRANA UČEŠĆA U LIGI ŠAMPIONA? Kakve sve to kazne čekaju PSŽ i Siti zbog KRŠENJA FINANSIJSKOG FER-PLEJA\nNarednih dana Međunarodni arbitražni sud za sprot i UEFA trebalo bi da zaključe istraguu o mogućim kršenjima finansijskog fer-pleja od strane Mančester sitija i Pari Sen Žermena, te će samim tim i odlučivati o kaznama za jedne od najbogatijih klubova na svetu.\nŠpanski list "As" prenosi da je Evropska fudbalska federacija ljuta jer su dva kluba odbila da sarađuju u celom slučaju. I PSŽ i Mančester siti su odbili da predaju dokumentaciju o istrazi navodeći da je ceo slučaj započeo zbog nepouzdanih napisa u medijima.\nTomas Tuhel, trener PSŽ-a, mogao bi da ostane bez zvezda zbog kršenja finansijskog fer-pleja\n- Ali, ima nešto zlokobnije u celoj priči. Ako to nije tako, zbog čega je onda predsednik Pari Sen Žermena Naser Al Kelaifi odlučio da se priključi Izvršnom odboru UEFA? Postoje oni koji taj potez vide kao pokušaj sprečavanja sankcija zbog kršenja finansijskog fer-pleja. Predsednik Primere Havijer Tebas je rekao da njegovo uključenje u rad UEFA ruši sva pravila dobrog upravljanja takvog organizacijom - navodi "As".\nKakve bi sankcije zapravo mogle da snađu Mančester siti i PSŽ?\nUEFA veruje da brojke u transferima klubova nisu prikazane verno, zbog čega ih mnogi i optužuju za finansijski "doping". Evropska fudbalska federacija celu istragu slučaja poverila je bivšem premijeru Belgije Ivu Letermeu. On je već učestvovao u ranijim sankcijama PSŽ-u i Sitiju. Tada su dobili samo novčane kazne, a Leterme navodno nije bio zadovoljan takvom odlukom jer plaćanje kazni nije problem za dva kluba.\nDetalj sa meča Lige šampiona između Šalkea i Mančester sitija\n- Predsednik UEFA Aleksander Čeferin dao je punu automoniju Letermeu u ovom slučaju, a koji veruje da su potrebne strože sankcije. Spominje se zabrana nastupa u sledećoj sezoni Lige šampiona i potencijalno prodavanje zvezdi poput Nejmara, Mbapea, De Brujnea i Sterlinga kako bi se izbalansirale brojke zbog finansijskog fer-pleja. Glavna prednost Letermea je što nema ličnih veza sa Sitijem i PSŽ-om. Ako se utvrdi da su ovi klubovi varali, tražiće da odgovarajuće sankcije stupe na snagu - zaključuje se u tekstu ovog španskog medija.\nFinansijski fer plej\n"UNIŠTAVATE NAM REPUTACIJU" Čelnici Mančester sitija BESNO REAGOVALI posle najava o izbacivanju iz Lige šampiona\nPROVOKACIJA NA RAČUN JUNAJTEDA Ovako je LOŠ DEČKO svetskog fudbala LIKOVAO zbog poraza "crvenih đavola" od PSŽ-a\nBUFONU PRESEO GOBELJIĆ Golman PSŽ-a i dalje na meti kritika ZBOG PRIMLJENOG GOLA NA "MARAKANI"\nIako je Pari Sen Žermen slavio protiv Crvene zvezde u šestom kolu Lige šampiona sa 4:1 na "Marakani", Francuzi ne prestaju sa komentarisanjem Đanluiđija Bufona i njegovog izdanja na tom meču.\nNE NASEDA NA SITNE ČARKE! Gvardioli rekli da je "lako biti prvi sa Mesijem, Ćavijem i Inijestom", a on odgovorio ŠMEKERSKI\nPep Gvardiola se poneo šmekerski, na pitanje koje je bilo predviđeno kao "peckanje" na račun slavnog stratega pred meč Šalkea i njegovog Mančester sitija (sreda, 21 čas) u osmini finala Lige šampiona.\nIZ MINUTA U MINUT Mažić perfektan u porazu Junajteda od Juventusa, Tadićev Ajaks u finišu do bodova, Real jedva preživeo /FOTO/\nUtorak nam je doneo sjajne mečeve trećeg kola Lige šampiona, a derbi dana između Junajteda i Juventusa završen je pobedom italijanskog velikana od 1:0. Paolo Dibala je na asistenciju Kristijana Ronalda srušio "đavole", dok je glavni arbitar Milorad Mažić odradio perfektan posao i za 90 minuta pokazao tri žuta kartona, Ešliju Jangu, Blazu Matuidiju i Đorđu Kjeliniju.\n"PEVCI" BOLJU VEST NISU MOGLI DA DOBIJU Totenhem značajno pojačan čeka finale Lige šampiona\nFudbaleri Totenhema u finalu Lige šampiona igraju sa Liverpulom 1. juna (21 sat), a na tom meču će biti značajno pojačani.\nFudbaleri Liverpula će u trećem i četvrtom kolu C grupe Lige šampiona odmeriti snage protiv Crvene zvezde, a ti dueli će se odigrati 24. oktobra i šestog novembra u 21 sat i 18.55 na "Marakani".\nPLANETARNI HIT KOJI NIJE ZAOBIŠAO NI SRBIJU Ko je taj Holanđanin, i zbog čega ima NAJGOTIVNIJU pesmu koju ste ikad čuli! /VIDEO/\nFudbaleri Liverpula su dugo čekali na nekoga na koga će se ugledati, od kada je Stiven Džerard napustio klub 2015. godine nakon 17 sezona.\nREAL, PORTO, PSV I ZVEZDA Crveno-beli u društvu "FER PLEJ" ELITE, a po istom parametru jedini u Superligi\nCrvena zvezda je paralelno sa sjajnim igrama protekle jeseni demonstrirala idealan primer ekipe koja gaji fer igru.\nKAKVI SU TO ŠMEKERI! Liverpul je napravio EPSKU najavu za meč sa Crvenom zvezdom /VIDEO/\nFudbaleri Liverpula dočekuju Crvenu zvezdu u trećem kolu Lige šampiona (sreda, 21 sat), a Crveni se i te kako trude da uveličaju dolazak srpskog prvaka.\nDUŠAN TADIĆ, ČOVEK KOJI JE UBIO KRALJA, ZA BLICSPORT "Nezaboravna noć u Madridu, ovo je NAJVEĆA POBEDA u mojoj karijeri!"\nDušan Tadić je ponovo heroj Ajaksa, ali u najbitnijem meču sezone, i to protiv aktuelnog prvaka Evrope.


Kontrola koncentracije u srbiji zastita konkurencije ili mreza laznih uzbuna?\nSrpski Zakon o zaštiti konkurencije od 2009. godine (sa izmenama i dopunama od 2013. godine) („Zakon“) propisuje izuzetno niske pragove za kontrolu koncentracija, u poređenju kako sa pravom EU, tako i sa zemljama u regionu.\nOvako nisko postavljeni pragovi kontrole mogu dovesti (i po pravilu dovode) do bespotrebne kontrole velikog broja koncentracija, koja, u konačnom ishodu, donosi više štete nego koristi za konkurenciju na tržištu. Da bi se ovom problemu stalo na kraj, potrebno je učiniti zaokret u načinu odlučivanja od strane Komisije i/ili usvojiti adekvatne izmene i dopune Zakona u vezi sa ovim važnim aspektom kontrole koncentracija.\nZakon predviđa veoma niske pragove za kontrolu koncentracija, u poređenju kako sa pravom Evropske unije, tako i sa zemljama u regionu. Naime, koncentracija privrednih subjekata mora biti prijavljena nacionalnoj Komisiji za zaštitu konkurencije („Komisija“), ukoliko je:\nUkupan godišnji prihod svih učesnika u koncentraciji ostvaren na svetskom tržištu u prethodnoj obračunskoj godini veći od 100 miliona evra, s tim što najmanje jedan učesnik u koncentraciji na tržištu Republike Srbije ima prihod veći od 10 miliona evra, ili\nUkupan godišnji prihod najmanje dva učesnika u koncentraciji ostvaren na tržištu Republike Srbije veći od 20 miliona evra u prethodnoj obračunskoj godini, s tim što najmanje dva učesnika u koncentraciji na tržištu Republike Srbije imaju prihod veći od po milion evra u istom periodu.\nGeneralno govoreći, niski pragovi za kontrolu koncentracija mogu stvoriti uslove za ispitivanje čak i onih koncentracija koje nemaju gotovo nikakav potencijal da ugroze konkurenciju na srpskom tržištu.\nIzuzev što stvaraju disproporcionalno administrativno opterećenje u radu Komisije, te odvraćaju pažnju Komisije od stvarnih pretnji po konkurenciju na tržištu, neadekvatni pragovi kontrole koncentracija u kombinaciji sa ekstenzivnim tumačenjem sâmog pojma koncentracije mogu imati ozbiljne posledice i po učesnike na tržištu.\nPrvo, svaki potencijalni ulazak velikog stranog investitora na srpsko tržište, a koji se želi sprovesti putem spajanja sa lokalnim društvom koje generiše godišnji prihod iznad 10 miliona evra, mora da prođe kontrolu Komisije.\nDrugo, najveća domaća društva, sa globalnim prihodima većim od 100 miliona evra, praktično moraju prijaviti Komisiji sva svoja planirana spajanja bez obzira na njihov geografski domašaj i/ili efekte.\nTreće, čak i ekstrateritorijalna spajanja (‘foreign-to-foreign’ mergers) moraju biti prijavljena Komisiji u slučaju da prihod bilo kog od učesnika koncentracije prelazi nacionalne pragove.\nPored navedenog, Komisija nije sklona upotrebi doktrine „lokalnog efekta“ u kontekstu ekstrateritorijalnih spajanja (ista predstavlja jedan od ključnih instrumenata za anuliranje negativnih dejstava niskih pragova kontrole), iako ima ovlašćenje da to čini na osnovu člana 2. Zakona.\nPitanje pragova za kontrolu koncentracija usko je povezano sa pitanjem izvora finansiranja nacionalnog organa za zaštitu konkurencije. Naime, s obzirom na to da se Komisija finansira uglavnom iz sopstvenih prihoda, kombinacija visokih taksi za prijavu koncentracija i niskih pragova za kontrolu koncentracija se održava kako bi Komisiji osigurala priliv sredstava na stabilnom (ili čak i zavidnom) nivou. Stoga, svaka potencijalna zakonska izmena u pogledu pragova kontrole, da bi bila trajno održiva, morala bi obuhvatiti strukturne promene u načinu na koji se Komisija finansira. U suprotnom, smanjenje broja koncentracija koje moraju biti prijavljene i odobrene od strane Komisije bilo bi moguće samo ukoliko bi Komisija ponovo zauzela poziciju koju je imala 2007. godine, i to da samo spajanja koja, objektivno gledano, mogu uticati na srpsko tržište treba da budu predmet ocene. Međutim, nema naznaka da će se takav zaokret u praksi Komisije desiti u bliskoj budućnosti.\nAutori: Bogdan Gecić and Tatjana Sofijanić, Gecić Law


Software Engineer in Test - Intern - eFront AIESEC Global Talent prakse Volonterski kamp Konkurs za Studentsku letnju stručnu praksu 2018. Administrativno - sekretarski poslovi\nGradska Uprava grada Beograda - Kancelarija za mlade\nŽeliš da budeš deo energičnog tima? Naučiš kako funkcioniše organizovanje jedne muzičke manifestacije? Prisustvuješ audicijama, polufinalnoj i finalnoj večeri takmičenja mladih izvođača? Da budeš, ne samo svedok rađanja budućih zvezda, već i desna ruka poznatih izvođača?\nOnda je „Music test“ pravo mesto za tebe!\nMusic test predstavlja muzičku manifestaciju koja pruža priliku mladim, talentovanim i neafirmisanim muzičarima da započnu svoju muzički karijeru. Cilj manifestacije je promocija kvalitetnog ROCK, HIP – HOP i POP zvuka, kroz kreativnost I druženje.\nAko voliš muziku, dobru i pozitivnu energiju – Trećoj sezoni Music Test-a trebaš baš ti! Budi deo našeg tima, kao važna karika u organizaciji manifestacije! Učestvovanjem možeš da stekneš iskustvo iz oblasti marketinga, menadžmenta i novinarstva, kao i preopruku.\nPotrebno je da nam na mail\npošalješ: ime, prezime, datum rođenja, kratku biografiju i kontakt telefon.\nRok za prijave je do 1. Novembra 2017\nKategorije: Mediji, kultura, muzika\nRok za konkurisanje: 01.11.2017.god. u 23:59


Poziv za predavače koji žele da učestvuju u realizaciji programa ”Obrenovac-grad znanja” tokom leta 2021. godine\nKancelarija za mlade Gradske opštine Obrenovac, zajedno sa Sportsko-kulturnim centrom ”Obrenovac” i Bibliotekom ”Vlada Aksentijević”, već 11 godina realizuje program ”Obrenovac-grad znanja”.\nCilj ovog programa je da obezbedi kvalitetno, interaktivno, zanimljivo neformalno obrazovanje i angažovano provođenje slobodnog vremena tokom leta 2021. godine.\nosposobljavanje za rešavanje problema, povezivanje i primenu znanja i veština u daljem obrazovanju, profesionalnom radu i svakodnevnom životu,\nrazvoj sposobnosti komuniciranja, dijaloga, osećanja solidarnosti, kvalitetne i efikasne saradnje sa drugima i sposobnosti za timski rad i negovanje drugarstva i prijateljstva.\nSav materijal potreban za izvođenje radionica obezbediće Kancelarija za mlade Uprave GO Obrenovac. Učešće u projektu za sve polaznike će biti besplatno. Termini za izvođenje programa biće usaglašeni prema potrebama i mogućnostima polaznika, odnosno nastavnika, uz napomenu da se svaki program može dodatno prilagoditi. Za realizaciju aktivnosti koristiće se prostori biblioteke i SKC-a u Obrenovcu.\nIz Kancelarije za mlade opštine Obrenovac navode da je zadovoljstvo najaviti program letnjih radionica, nakon dužeg perioda tokom kojeg nije bilo većih okupljanja.\n– Ovom prilikom pozivamo zainteresovane predavače koji će držati radionice tokom letnjih meseci, da osmisle programe za mlade, koji će biti inspirativni i zanimljivi mladim ljudima – rekao je direktor Kancelarije za mlade opštine Obrenovac Uroš Mirićić.\nOn je takođe naveo da će programi i ove godine biti prilagođeni svim uzrasnim kategorijama populacije mladih.\n– I ove godine, jedan deo programa biće namenjen studentima i srednjoškolcima, a programi će trajati od 1. jula do 31. avgusta i održavaće se u prostorijama Kancelarije za mlade, u Domu kulture i Paležu, kao i u ostalim prostorijama SKC-a po potrebi i u prostorijama Biblioteke ”Vlada Aksentijević” – istakao je Mirićić i dodao da će nakon izbora radionica biti otvoren poziv za mlade koji će se prema svojim interesovanjima prijavljivati za učešće na radionicama.\nOvim putem pozivamo zainteresovane iz Obrenovca da se prijave za predavače za održavanje obuka, radionica, kurseva, škola koje će obezbediti kvalitetno, interaktivno, zanimljivo neformalno obrazovanje i angažovano provođenje slobodnog vremena tokom leta 2021. godine u periodu od 1. jula do 30. avgusta 2021. godine.\nRok za podnošenje prijava je 10. juna 2021. godine. Detaljnije informacije mogu se dobiti u Kancelariji za mlade ili na mejl kzm.obrenovac@gmail.com.


Podrška za startupe mladih\nPoslovnePoslovne vijestiPodrška za startupe mladih\nPodrška za startupe mladih – S ciljem ekonomskog osnaživanja mladih u BiH i regionu, Findessa Live – prva regionalna platforma za investiranje i Fondacija Mozaik – vodeća neprofitna korporacija u regionu, udružili su snage za podršku izvrsnim poslovnim idejama i poduzetništvu mladih ljudi\nRiječ je o saradnji koja će pomoći mladima kako bi svoje ideje pretvorili u uspješan biznis. Cilj je pružiti potrebnu podršku prilikom s vakog koraka, od same ideje, kreiranja biznis plana do realizacije.\nJer, u okruženju gdje više mladih ljudi dobije prilike za razvoj i rast, više će biti rasta i napretka u samom društvu i zemlji. V\neć se veliki broj mladih ljudi prijavio na platformu Findessa Live sa svojom biznis idejom, gdje će dobiti priliku da prikupe sredstva za njenu realizaciju, istakla je direktorica Findessa L ive platforme, Lea Kalender.\n„U svijetu u kojem svi možemo investirati u bilo čiju kompaniju, više ideja će biti pokrenuto, a to znači da konačno imamo priliku sami sebi kreirati budućnost kakvu poželimo. Upravo takvu jedinstvenu priliku pruža Findessa Live platforma. Ovo je prvi put u istoriji naše regije da ljudi koji žele investirati u perspektivne poslovne ideje imaju strateški upravljano i sigurno okruženje, te omogućen pristup velikoj bazi inovativnih i mladih kompanija. Proces ulaganja u startupe na platformi je jednostavan, a činjenica da je iznos minimalne investicije 10 KM, prvi put omogućava svima koji žele poslovati pametno da postanu investitori i doprinesu jačanju lokalne zajednice“, istakla je Lea Kalender, izvršna direktorica kompanije Findessa d.o.o.\nOsnovi problem s kojim su se susretali pojedinci sa inovativnim poslovnim idejama, bila je nemogućnost podizanja kredita u komercijalnim bankama.\nS druge strane, problem su imali i investitori, jer nije postojao pristup jedinstvenoj bazi perspektivnih startupa (kompanija, ideja) u čiji razvoj su mogli uložiti, bez komplikovane papirologije.\nFindessa Live platforma je riješila ovaj problem, te je ovom saradnjom nadopunjen koncept rada Fondacije Mozaik zasnovan na jačanju poduzetništva, a prvenstveno društvenog poduzetništva mladih kako bi ostvarili svoje potencijale i neiskorištene resurse za ekonomsko osnaživanje BiH.\nRazvoj novih poslovnih ideja i kreativnih rješenja mogu uveliko pomoći u nastojanjima da pomognemo domaćoj privredi koja je sada na udaru istakao je Zoran Puljić, direktor Fondacije Mozaik:\n“Zaokružili smo cijelu priču koju unazad nekoliko godina Mozaik gradi. Sada mladi ljudi mogu dobiti sve što treba za njihov profesionalni uspjeh, a istovremeno, zajedno ćemo pomoći bh. i regionalnojprivredi spajajući startupe sa investitorima. Podrška će se ogledati i u vidu mentorstva startupima tokom cijelog procesa, od ideje do finalizacije tj. prikupljana potrebnih finansija na Findessa Live platformi.“\nDo ove saradnje nije došlo slučajno, jer, kako kažu, uvjereni su da će zajedno doprinijeti izgradnji pozitivne poslovne klime otvaranjem novih prilika i pružanjem zajedničke podrške mladim poduzetnicama i poduzetnicima.


Razgovarano o poteškoćama u radu omladinskih organizacija | Palelive.com\nPočetna Novosti Aktuelnosti Razgovarano o poteškoćama u radu omladinskih organizacija\nRazgovarano o poteškoćama u radu omladinskih organizacija\nU prostorijama opštrine Pale, 5. februara 2014. godine, pomoćnica ministra resora za omladinu Branka Malešević, održala je sastanak sa predstavnicima sljedećih organizacija: Savjet mladih Rogatica, Savjet mladih Višegrad, Savjet mladih Istočna Ilidža, “Aktivist” iz Istočne Ilidže, Omladinski savjet opštine Sokolac, Omladinski savjet Han Pijesak, Udruženje “Feniks” iz Han Pijeska, Omladinski savjet Republike Srpske, Udruženje “Klub ideja” i “Prava priča” iz Pala i Savjeta mladih Pale.\nRazgovaralo se pretežno o svim poteškoćama na koje organizacije nailaze u radu, naročito kada je riječ o saradnji sa lokalnom vlasti. Svi su dobili priliku da iznesu glavne probleme u vezi sa statusom mladih u svojim opštinama i da informišu predstavnike ministarstva o saradnji koju ostvaraju sa predstavnicima lokalne vlasti u svom radu.\nMladi moraju biti prioritet lokalnih zajednica, ukoliko one žele da opstanu i da se razvijaju, izjavila je pomoćnik ministra za porodicu, omladinu i sport Republike Srpske Branka Malešević.\nMaleševićeva je rekla da problem predstavlja i nedostatak sredstava u budžetima lokalnih zajednica koja su namijenjena za ovu populaciju.\n“S obzirom da nijedna od ovih lokalnih zajednica nema omladinski centar u kojima bi mladi kvalitetnije provodili slobodno vrijeme, te imali mogućnost i za različite vidove obrazovanja i bolju informisanost, Ministarstvo planira da u narednom periodu pomogne omladinskim organizacijama u njihovom pokretanju”, dodala je Maleševićeva.\nNakon toga, održan je i sastanak Omladinskog Savjeta Republike Srpske sa predstavnicima mladih dvije regije: Sarajevsko – romanijske i regije Gornje Podrinje. Cilj sastanka bio je informisanje o pridruživanju i radu OSRS, kao i planiranje budućih zajedničkih aktivnosti omladinaca ove dvije regije. Domaćin sastanka omladinaca bio je Savjet mladih Pale, kao članica Omladinskog savjeta Republike Srpske.\nPrethodni članakKumbara osvajač prvog Svetosavskog turnira u futsalu\nNaredni članakZapaljen “Golf” koji koristi direktor Šumskog gazdinstva


Dveri: Vučićeva parapolicija - batinaška podrška naprednjačkoj kampanji\nMilan Maslać Dragan Manić Miloš Lužnjanin Ivan Drobnjak Stevan Jurić Predrag Vukosavović Milica Borović Tomislav Petrović Danilo Spasojević Jasmina Radivojević\nNedelja, 08.01.2017 12:49\nSrpski pokret Dveri smatra da je Vučić formiranjem tzv. pomoćne policije brutalno zloupotrebio poziciju i suspendovao pravnu državu praveći paradržavnu, privatnu, naprednjačku policiju koja treba da bude logistika u političkom teroru koji sprovodi nad neistomišljenicima.\nZašto Vučić parapoliciju formira baš sada u predizbornom periodu? Da li Vučić svoje batinaše koji su se „proslavili“ prebijanjem i incidentima na biračkim mestima, sada uvodi u legalne institucije kako bi slobodno mogli da sprovode nasilje, a ne bi snosili nikakvu odgovornost? Da li je ovo parapolicijski odred koji zastrašivanjem građana treba da bude podrška Vučićevoj predizbornoj kampanji kako bi on obezbedio dovoljan broj glasova? Da li je ovo novi odred pod fantomkama koji će nasiljem sprovoditi Vučićevu samovolju? Ovaj Vučićev postupak jasan je pokazatelj da su uzdrmani temelji njegovog režima i da on više ne preza ni od čega, da je spreman da upotrebi i nasilje u obračunu sa političkim protivnicima. Vučić je potpuno uzurpirao državne institucije svojom Uredbom kojom je definisao da se unutar policije formira pomoćna policija, nad kojom će potpunu kontrolu imati Vučićeva desna ruka, ministar unutrašnjih poslova Nebojša Stefanović, koji će bez konkursa moći da angažuje pomoćne policajce koji nisu u radnom odnosu u MUP-u, a nosiće i oružje i moći će da deluju bilo gde na teritoriji Srbije.\nPozivamo građane da se ne plaše i da iskoriste sva svoja građanska prava: izbore, proteste i građansku neposlušnost i suprotstave se Vučićevom bezakonju, nasilju i teroru i da na prvim narednim izborima, ma koji da budu, glasaju za pravnu i uređenu državu, jake institucije, zaštićene građane, za budućnost njihove dece i Srbije.


Mobilni telefoni, 02.10.2019, 11:30 AM\nWhatsApp radi na novoj funkciji koja će korisnicima omogućiti slanje samouništavajućih poruka. Ova funkcija je trenutno u fazi razvoja i primećena je u WhatsApp beta verziji za Android 2.19.275.\nIako poruke koje se samouništavaju ne sprečavaju korisnike da prave skrinšotove, ovo je ipak dodatna zaštita privatnosti poruka pošiljaoca zbog čega je ova funkcija već prisutna u nekim aplikacijama za razmenu poruka.\nBeta verzija 2.19.275 WhatsAppa uključuje ovu novu funkciju pod nazivom “Disappearing Messages” (poruke koje nestaju) koja se može omogućiti u podešavanjima aplikacije, u Group Info.\nKada je omogućena ova funkcija, korisnici mogu da podese da se poruke brišu u roku od 5 sekundi ili jednog sata nakon što se pročitaju. Kada poruka nestane, neće ostati nikakav trag o obrisanoj poruci.\nSamouništenje poruka odnosi se i na slike i video snimke koje delite sa svojim kontaktima.\nFunkcija je trenutno u "alfa fazi razvoja", što znači da je WhatsApp tek počeo da radi na njoj. Ne zna se kada bi ova funkcija mogla da bude dostupna svima. Prema onome što se za sada zna, ova opcija će se pojaviti u Group Info, ali je moguće da će biti dostupna i u privatnim razgovorima korisnika aplikacije.


Navijač koji je nokautirao doktora KMF Novi Pazar uhapšen, podneta krivična prijava - Telegraf.rs\nFoto: youtube/Srbija futsal uživo\nPripadnici Ministarstva unutrašnjih poslova efikasno su reagovali posle nasilničkog ispada jednog navijača neposredno po završetku "majstorice" finala futsal prvenstva Srbije između KMF FON-a i KMF Novi Pazar.\nSaopštenje MUP-a prenosimo u celosti.\n- Pripadnici Ministarstva unutrašnjih poslova brzom i efikasnom akcijom uhapsili su J. P. (1995) iz Smederevske Palanke zbog postojanja osnova sumnje da je izvršio krivično delo nasilničko ponašanje na sportskoj priredbi ili javnom skupu. On se tereti da je 5. juna ove godine na jednoj utakmici na Voždovcu sišao sa tribina i udario u glavu četrdesettrogodišnjeg doktora gostujuće ekipe koji je zadobio teške telesne povrede. Povređeni muškarac je prevezen na Vojnomedicinsku akademiju, gde je zadržan na lečenju. Policija je ubrzo identifikovala osumnjičenog koji je uhapšen u Smederevskoj Palanci. Osumnjičenom je određeno zadržavanje do 48 časova i on će, uz krivičnu prijavu, biti priveden Višem javnom tužilaštvu u Beogradu - kaže se u objavi MUP Srbije.\nNije moglo gore! Orlovi u najtežoj grupi na Svetskom prvenstvu u futsalu


Postignuti ekonomski rezultati i uspostavljena finansijska stabilnost, kao i svođenje rashoda za penzije u okvire postavljanja fiskalnih pravila, omogućili su da se pitanje usklađivanja penzija izmesti iz Zakona o budžetskom sistemu i u potpunosti definiše matičnim zakonom o penzijskom i invalidskom osiguranju, što je upravo osnova Predloga zakona o izmenama i dopunama Zakona o penzijskom i invalidskom osiguranju.\nNa ovom mestu bi trebalo podsetiti da je formula za usklađivanje penzija i do sada bila sadržana u Zakona o penzijskom i invalidskom osiguranju, s tim da je njena primena bila suspendovana u korist zakona kojim se uređuje budžet i budžetski sistem, a što je bilo nužno u periodu sprovođenja fiskalne konsolidacije.\nPored toga što se predlaže da se usklađivanje penzija u buduće reguliše prema odredbama Zakona o PIO, predlog zakona sadrži i odredbe kojima se na novi način definiše formula za usklađivanje penzija, perioda u kome će se usklađivanje vršiti, kao i parametara koji će se uzimati u obzir za određivanje procenata usklađivanja.\nNavedeni predlog za cilj ima obezbeđivanje sledećeg: postojanje jasnog i predvidivog načina usklađivanja visine penzija, da rast penzija bude u određenoj meri vezan za rast zarada, povećanje realne vrednosti penzija, a time i standarda penzionera, očuvanje finansijske stabilnosti i održivog načina finansiranja isplate penzija i drugih prava iz PIO. Ovo konkretno znači da će se predlogom zakona definisati i usklađivanje koje će biti sprovedeno jednom godišnje, počev od penzije za januar 2020. godine.\nParametri koji će se koristiti za određivanje procenta usklađivanja su kretanje prosečne zarade bez poreza i doprinosa i kretanje potrošačkih cena. Ovi parametri će imati podjednak udeo u formuli za usklađivanje penzija, u skladu sa popularno nazvanom švajcarskom formulom. Dakle, penzije će se usklađivati prema formuli koja uključuje 50% promene zarada bez poreza i doprinosa i 50% promene potrošačkih cena.\nNa ovom mestu je važno naglasiti da se podaci o kretanju prosečne zarade bez poreza i doprinosa i kretanju potrošačkih cena koji se uzimaju u obzir prilikom obračuna visine usklađivanja odnose na kretanje navedenih parametara za period od 12 meseci, počevši od juna prethodne godine, pa unazad zaključno sa julom u odnosu na period od 12 meseci koji prethodi navedenom periodu. Dakle, reč je o prosečnom kretanju navedenih parametara za tih 12 meseci u odnosu na prethodnih 12 meseci.\nPrimera radi, procenat usklađivanja penzija za januar 2020. godine dobija se kao polovina procenta rasta prosečne zarade bez poreza i doprinosa za period jul 2018. godina - jun 2019. godina u odnosu na prosečnu zaradu za period jul 2017. godina - jun 2018. godina i procenta rasta potrošačkih cena za period jul 2018. godina - jun 2019. godina u odnosu na potrošačke cene za period jul 2017. godina - jun 2018. godina. Može se postaviti pitanje zbog čega je izabran navedeni referentni period, odnosno zbog čega se penzije ne usklađuju prema prosečnom kretanju navedenih parametara za prethodnu kalendarsku godinu.\nPostoje dva razloga za to. Prvi razlog je više tehničke prirode i vezan je za činjenicu da se podaci o kretanju zarada objavljuju 55 dana nakon isteka perioda na koji se odnose, što je nespojivo sa namerom da se penzije usklađuju počev od penzije za januar, jer bi podaci o kretanju prosečne zarade bez poreza i doprinosa, na primer, za 2019. godinu u odnosu na 2018. godinu bili poznati tek krajem februara 2020. godine.\nDrugi razlog je mnogo važniji i vezan je za već pomenutu nameru da se penzije usklađuju na predvidljiv način, uz odgovornost prema javnim finansijama. Naime, na ovaj način će procenat usklađivanja penzija u narednoj godini biti poznat već krajem avgusta tekuće godine, što s jedne strane znači da će penzioneri već tada znati sa kolikim uvećanjem svojih primanja mogu da računaju. S druge strane, usklađivanje penzija se dovodi u vezu sa procesom planiranja javnih rashoda za narednu godinu, čime se takođe postiže predvidljivost, ali i odgovornost kada je u pitanju upravljanje javnim sredstvima.\nS obzirom da je jasan cilj ove Vlade da se podigne standard i zaposlenih i penzionera, pratiće se pokazatelji standarda penzionera u toku godine i, ukoliko to bude neophodno, preduzimaće se mere zaštite bilo kroz jednokratnu pomoć ili uvećanje uz penziju, a važno je istaći da smo obezbedili zakonske instrumente za intervenciju ukoliko ona bude neophodna.\nPored usklađivanja penzija, nesumnjivo centralno pitanje ovog predloga zakona, predložene izmene i dopune Zakona o PIO obuhvataju i druge ništa manje važne izmene sa aspekta uređenja penzionog sistema kao što je sledeće. Predviđeno je preciziranje normi koje se odnose na dopunsku penzijsku štednju, čime se u potpunosti vrši usklađivanje sistema penzionog i invalidskog osiguranja sa propisima o dobrovoljnim penzijskim fondovima i penzijskim planovima.\nPredloženim izmenama se utvrđuje da je PIO u Republici Srbiji obavezno, a da penzijski sistem u našoj zemlji čini i dobrovoljni penzijski fondovi i penzijski planovi koji se uređuju posebnim zakonom. Ovim se u suštini sistem dobrovoljnih penzijskih fondova i penzijskih planova i formalno prepoznaje kao deo penzijskog sistema.\nDalje važne izmene se odnose na proširenje obuhvata u domenu ostvarivanja prava na porodičnu penziju. Naime, u delu ostvarivanja prava na porodičnu penziju, vanbračna zajednica izjednačava se sa brakom, čime se istovremeno vrši usaglašavanje sa odredbom člana 62. stav 5. našeg Ustava.\nDakle, početkom primene ove odredbe pravo na porodičnu penziju moći će da ostvare i lica koja su živela u vanbračnoj zajednici sa preminulim, pri čemu se postojanje vanbračne zajednice utvrđuje u vanparničnom postupku.\nU cilju sprečavanja eventualnih zloupotreba koje mogu nastati fiktivnim zaključivanjem braka i fiktivnom vanbračnom zajednicom, posebnom normom se precizira da supružnik ili vanbračni partner preminulog mogu ostvarivati pravo na porodičnu penziju ukoliko su brak, odnosno vanbračna zajednica života trajali najmanje tri godine ili ako sa umrlim osiguranikom, odnosno korisnikom prava imaju zajedničko dete.\nSledeća izmena se odnosi na uređivanje isplate, naknade pogrebnih troškova, koje se isplaćuju u slučaju smrti korisnika, prava iz penzijskog i invalidskog osiguranja. Predloženo je da se isplata i visina naknade pogrebnih troškova uvede posebnim poglavljem, uz brisanje ove naknade kao prava iz penzijskog i invalidskog osiguranja, s obzirom na to da ova naknada suštinski ne pripada ni osiguraniku, ni korisniku prava iz penzijskog i invalidskog osiguranja, već licu koje je snosilo troškove sahrane. Cilj predloga je efikasnija isplata naknade pogrebnih troškova licu koje je stvarno snosilo troškove sahrane.\nRazvojem dinamičnog poslovnog okruženja, u praksi se sve češće pojavljuju nove okolnosti, koje dosadašnji propisi nisu prepoznavali. Zbog toga je neophodno reagovati u što moguće kraćem roku i prilagoditi propise izmenjenim okolnostima. Cilj je da propisi ne budu kočnica daljem razvoju privrede i društva, nego da budu i da stvore uslove za napredak u drugim oblastima. Iz tog razloga, Predlogom zakona se uređuje i status lica koja rade na teritoriji naše zemlje za stranog poslodavca koji nema registrovano preduzetništvo i predstavništvo u našoj zemlji, na način da se ta kategorija lica uvodi u osiguranje u svojstvu osiguranika samostalnih delatnosti. Time se širi obuhvat osiguranja, a pored toga se rešava i situacija koja je sve više prisutna u praksi.\nTakođe, na predloženi način se vrši usklađivanje propisa u penzijskom i invalidskom osiguranju sa odredbama propisa koji uređuju pitanje poreza na dohodak građana, doprinosa za obavezno socijalno osiguranje i predloženih izmena uredbe o jednostavnoj prijavi na obavezno socijalno osiguranje. Na isti način se predviđa rešavanje problema prilikom ostvarivanja prava iz penzijskog i invalidskog osiguranja, od strane lica koja obavljaju poljoprivrednu delatnost u svojstvu preduzetnika. Dakle, predlaže se da se i oni u budućnosti prepoznaju kao osiguranici samostalnih delatnosti. I u ovom slučaju se na predloženi način vrši usklađivanje propisa o penzijskom i invalidskom osiguranju sa odredbama propisa kojim se uređuju pitanja poreza na dohodak građana, doprinosa za obavezno socijalno osiguranje i predloženih izmena uredbe o jednostavnoj prijavi na obavezno socijalno osiguranje.\nOdredbe Predloga zakona donose određene novine i za policijske službenike i pripadnike BIA. Naime, predlaže se da policijski službenici izjednačavaju se sa profesionalnim vojnim licem u slučaju nastanka invalidnosti, jer im se ostavlja mogućnost da obavljaju druge poslove koji nisu policijski.\nŠto se tiče pripadnika BIA, na osnovu predložene odredbe, Republički fond za penzijsko i invalidsko osiguranje, preuzima podatke elektronskim putem za sve osiguranike, pa i za pripadnike BIA, što je i sada već u praksi prisutno.\nNaime, predložena odredba Predloga zakona je u skladu sa izmenama i dopunama zakona od 30. septembra 2018. godine, kojim je propisano da počev od 1. januara 2019. godine podatke o matičnoj evidenciji svih osiguranika, pa i pripadnika BIA, Republički fond za PIO sistematski, elektronskim putem preuzima iz baze podataka organizacija za obavezano socijalno osiguranje. Dakle, predloženom izmenom se postupanje, koje u praksi već postoji, zakonom samo dodatno uređuje i precizira.\nPredlogom zakona takođe se predviđa da se pravo na specijalna pomagala, za čitanje i pisanje ubuduće uređuje propisima o zdravstvenom osiguranju, jer po svojoj prirodi i karakteru pripada propisima iz te oblasti. Na taj način se doprinosi preciznijem definisanju oblasti penzijskog i invalidskog osiguranja i nadležnosti Republičkog fonda za PIO, u sprovođenju osiguranja.\nSledeće odredbe Predloga zakona odnose se na prevazilaženje problema uočenih u praksi i unapređenje sprovođenje osiguranja. Predlaže se da domaći državljani zaposleni u inostranstvu, ako za to vreme nisu obavezno osigurani kod stranog nosioca osiguranja ili ako prava iz penzijskog i invalidskog osiguranja po propisima te zemlje ne mogu ostvariti ili koristiti van njene teritorije, više nisu u kategoriji obavezno osiguranih lica, tj. brišu se iz osiguranja.\nNaime, za ova lica se ne može obezbediti obavezno osiguranje, s obzirom na to da Republički fond za PIO nema saznanja o njihovom radu u inostranstvu. Navedena lica su obavezno osigurana kada podnesu zahtev i dokaze o radu u inostranstvu, pa sada postoji velika verovatnoća da će doći do izbegavanja obaveza prijave po ovom osnovu osiguranja. Iz tog razloga, predlaže se da se promeni ova odredba, s obzirom na probleme sa primenom u praksi.\nJoš jedno važno pitanje na koje se odnose izmene i dopune zakona je rešavanje problema utvrđivanja staža osiguranja, kada se doprinos plaća po isteku roka utvrđenih zakonom.\nTo se odnosi na osiguranike kojima je iznos obavezne uplate doprinosa utvrđivao Fond i kada je obaveza uplate doprinosa za penzijsko i invalidsko osiguranje na najnižu osnovicu osiguranja izvršena po isteku roka utvrđenih zakonom.\nNaime, predlaže se da se u staž osiguranja utvrđuje i vreme na koji se uplata doprinosa odnosi, tako da se iznos doprinosa dovodi u odnos sa najnižom mesečnom osnovicom važećom u momentu uplate doprinosa.\nZatim, u delu ostvarivanje prava na starosnu i prevremenu starosnu penziju, predloženim izmenama se unapređuje položaj osiguranika iz člana 14. stav 5. zakona sa ostalim osiguranicima tako što se propisuje da pravo na starosnu penziju ili prevremenu starosnu penziju mogu ostvariti ispunjenjem uslova za sticanje prava na starosnu penziju ili prevremenu starosnu penziju. Ove kategorije lica su do sada navedena prava mogli da ostvare samo prestankom osiguranja, što je stvaralo poteškoće u praksi, imajući u vidu karakter delatnosti koje obavljaju.\nNavedene izmene odnose se na sledeće kategorije osiguranika: lica koja u skladu sa zakonom obavljaju privremene i povremene poslove, zatim, lica koja u skladu sa zakonom obavljaju privremene i povremene poslove preko omladinskih zadruga koje se u smislu ovog zakona smatraju poslodavcem, a imaju navršenih 26 godina života, odnosno bez obzira na godine života ako nisu na školovanju, zatim, napred navedena lica koja rade na teritiriji naše zemlje za stranog poslodavca koji nema registrovano predstavništvo u našoj zemlji, osiguranici koji su izabrana, imenovana ili postavljena lica, kao i lica koja su hranitelji. Imajući u vidu da je reč o zaista brojnim kategorijama osiguranika koji obuhvataju veliki broj lica, jasan je značaj predloženih odredbi za efikasnije sprovođenje penzijskog i invalidskog osiguranja.\nPredlaže se izmena odredba vezanih za postupak ostvarivanja prava, čime se vrši usklađivanje zakona sa odredbama propisa koji uređuju opšti upravni postupak. U postupku utvrđivanja postojanja invalidnosti, telesnog oštećenja, potpune nesposobnosti za rad i nesposobnosti za samostalni život i rad, predlaže se skraćenje trajanja postupka, jer se u organu veštačenja u drugostepenom postupku daje mogućnost da izvrši ocenu i postojanje navedenih kategorija.\nNa kraju, tu su i odredbe kojima se obaveze i odgovornost zaposlenih u Fondu u odnosu na pružanje usluga zainteresovanim licima podižu na jedan viši nivo, što pruža osnov za unapređenje poverenja u ukupan rad fonda. Dakle, ovaj predlog zakona sadrži veliki broj odredbi kojima se u značajnoj meri unapređuje standard korisnika penzija, a takođe se vrši dodatno uređivanje penzionog sistema i unapređenje efikasnosti sprovođenja osiguranja, naveo je obrazlažući Predlog zakona u Narodnoj skupštini ministar za rad, zapošljavanje, boračka i socijalna pitanja Zoran Đorđević.


21.04.2022 u 11:19\nMOSKVA- Moskovski prekršajni sud kaznio je danas Gugl sa četiri miliona rubalja (oko 45.000 evra) zbog „širenja lažnih informacija o poginulima tokom specijalne operacije u Ukrajini”, saopšteno je iz tog suda. Prema obrazloženju suda, Gugl je kažnjen zbog odbijanja da ukloni „lažne informacije o specijalnoj operaciji u Ukrajini, uključujući lažne podatke o broju poginulih, kao i ekstremističke izjave protiv Rusa i rukovodstva Ruske Federacije”, preneo je Tanjug. Ruski predsednik Vladimir Putin potpisao je početkom marta zakon kojim se kažnjava širenje lažnih informacija o državnim oružanim snagama, a taj zakon je krajem istog meseca proširen i na državne organe Ruske Federacije. Zakonom su predviđene kazne i za one koji pozivaju na sankcije protiv Rusije.\n23.03.2022 u 17:31\nLuksemburško regulatorno telo kaznilo Sport Klub 1\nLuksemburško nezavisno regulatorno telo ALIA izreklo je kaznu od 1.500 evra za Junajted medija s.a r.l. - SPORT KLUB 1 zbog emitovanja oglasne poruke u kojoj su korišćene nacističke oznake. „Oglasna poruka duboko je povredila senzibilitet ljudi koji direktno ili indirektno imaju sećanje na užase Drugog svetskog rata i može potencijalno da nanese štetu javnom zdravlju”, utvrdilo je regulatorno telo, koje je postupalo po prijavi Saveta Regulatornog tela za elektronske medije. ALIA je podsetila da je upotreba nacističkih i vojnih simbola iz Drugog svetskog rata u oglasnim porukama nedozvoljena, preneo je Tanjug. Savet Regulatornog tela za elektronske medije je 19. januara utvrdio da prikazivanje oglasne poruke za „BetOle” aplikaciju na programu SPORT KLUB 1 smatra uvređiivim sa aspekta\n08.03.2022 u 10:05\nZverev dobio uslovnu kaznu od osam nedelja suspenzije\nNemački teniser Aleksandar Zverev kažnjen je sa osam nedelja suspenzije uslovno zbog izbacivanja sa turnira u Akapulku. Zverev je 23. februara izbačen sa turnira nakon što je u više navrata udario reketom u stolicu sudije posle poraza u prvom kolu takmičenja u dublu. On je tada kažnjen sa 40.000 dolara i oduzeta mu je nagrada od učešća na turniru. ATP je naveo da je 24-godišnji teniser napravio „ozbiljan prekršaj” i ako u narednih godinu dana ponovi sličan prekršaj, biće suspendovan na osam nedelja, preneo je Bi-Bi-Si. U slične prekršaje spadaju nesportsko ponašanje i verbalno ili fizičko zlostavljanje bilo kog učesnika turnira. Takođe, prenosi Beta, on je dobio i uslovnu novčanu kaznu od 25.000 dolara. Zverev ima pravo žalbe do 11. marta, a najveću kaznu u muškom tenisu od 16\n04.03.2022 u 13:57\nDve kompanije kažnjene zbog ograničavanja količine goriva pri prodaji\nInspekcije su zbog ograničavanja količina goriva pri prodaji na pumpama kaznile dve naftne firme rekla je danas za Tanjug ministarka trgovine Tatjana Matić i poručila da nikome neće biti dozvoljeno da izvrgava ruglu zakon. Ona je navela da je u pripremi nova Uredba o kojoj se razgovara sa predstavnicima naftnog sektora. Ministarstvo je noćas imalo vanredne inspekcijske kontrole pre svega zbog kršenja Zakona o zaštiti potrošača koji su obavljeni u u Beogradu, Kragujevcu, Babušnici, i Novom Sadu. „Dva privredna subjekta su kažnjena. Kod njih utvrđeno da su prekršili zakon, a kod trećeg je postojala prijava međutim utvrđeno je da nije bilo osnova za kaznu”, rekla je ministarka. Dodala je da su inspekcijske kontrole nastaljene i danas, a situacija na pumpama se normalizovala i nema\n25.02.2022 u 10:45\nTreći teniser sveta Nemac Aleksander Zverev, koji je izbačen sa turnira u Akapulku nakon što je reketom više puta udario u sudijsku stolicu tokom meča dublova, kažnjen je danas sa 40.000 dolara i oduzimanjem bodova. Ovom 24-godišnjem Nemcu, koji je prošlog leta osvojio titulu olimpijskog šampiona u Tokiju, oduzet i dobitak sa turnira u Meksiku u ukupnom iznosu od 31.570 dolara, kao i stečeni bodovi. „Ovo predstavlja maksimalnu kaznu za svaki prekršaj”, saopštila je Asocijacija teniskih profesionalaca (ATP) i dodala da će „naknadna revizija” biti sprovedena u „skladu sa pravilima” Tura, prenela je Beta. Zverev je „molio za oproštaj” nakon poraza u dublu. On je u objavi na Instagramu napisao da se izvinio sudiji Alesandru Germaniju nakon svog „neprihvatljivog” ispada. Britanac Lojd\n01.02.2022 u 10:42\nIran pogubio dvojicu homoseksualaca optuženih za sodomiju\nTEHEREAN – Posle šest godina u zatvoru, gde su izdržavali kaznu za sodomiju, u Iranu su pogubljena dvojica homoseksualaca. Homoseksualnost je ilegalna u Iranu, koji se, kako navodi agencija Tanjug, smatra jednim od najrepresivnijih mesta na svetu za lezbejke, gej, biseksualne i transrodne osobe. Dvojica muškaraca su identifikovani kao Mehrdad Karimpur i Farid Mohamadi. Oni su osuđeni na smrt zbog „prisilnog seksualnog odnosa između dvojice muškaraca'' i obešeni su u jednom zatvoru u severozapadnom gradu Maraga, na oko 500 kilometara udaljenosti od glavnog grada Teherana. U julu prošle godine, još dvojica muškaraca pogubljena su pod istim optužbama u Maragi. Iran je prošle godine pogubio 299 ljudi, među kojima je bilo četvoro osoba osuđenih za zločine koje su počinili kao\nVARŠAVA – Evropska unija je naložila Poljskoj da plati kaznu od gotovo 70 miliona evra jer nije ukinula komoru Vrhovnog suda koja ima ovlašćenje da kažnjava sudije zbog njihovih odluka, izjavio je danas zvaničnik Evropske komisije. Taj potez je najnoviji u nizu sukoba Evropske komisije i desničarske vlade u Varšavi oko stanja pravosudnog sistema, vladavine prava i slobode medija u Poljskoj. Evropski sud pravde presudio je prošle godine da „disciplinski režim za sudije u Poljskoj nije kompatibilan sa pravom EU” jer omogućava uplitanje politike u nezavisnu sudsku vlast. Uprkos presudi, poljska vlada nije suspendovala komoru Vrhovnog suda, a Varšavi je potom naloženo da plaća milion evra dnevno dok ne postupi po presudi, prenosi Beta. Evropska komisija (EK) je navela da je\n14.01.2022 u 10:36\nATINA - U Grčkoj u nedelju stupa na snagu nova epidemiološka mera, koja će skupo koštati svakog nevakcinisanog Grka starijeg od 60 godina. Portparol vlade Đanis Ekonomu rekao je novinarima da će nevakcinisana lica starija od 60 godina morati da plaćaju po 100 evra mesečno. Objasnio je da je ta mera neophodna, jer devet od 10 umrlih od korone spada u tu starosnu grupu. Pored toga, sedam od 10 intubiranih pacijenata na kovid intenzivnim jedinicama su stariji od 60 godina. Osam od deset su nevakcinisani, dodao je Ekonomu, prenosi Tanjug. Atina je već krajem novembra najavila obaveznu vakcinaciju za osobe starije od 60 godina.\n24.12.2021 u 12:46\nKažnjeno 26 zvaničnika KP Kine jer nisu sprečili novo žarište epidemije\nPEKING – Kineska centralna disciplinska komisija kaznila je danas 26 zvaničnika Komunističke partije Kine jer su nedovoljno uradili da spreče novo žarište epidemije koronavirusa u severnom gradu Sijanu. Zvaničnici su ukoreni zbog „nedostatka rigoroznosti u prevenciji i kontroli epidemije”, navodi se u saopštenju komisije, a prenosi Beta. Sijan je danas prijavio 49 novih slučajeva zaraze koronavirusom, a od početka meseca je broj novih pacijenata porastao na 250. Vlasti su u sredu naredile zatvaranje ovog grada sa 13 miliona stanovnika, mesec dana uoči početka Zimskih olimpijskih igara u Pekingu.


Standard zaposlenih na približno istom nivou kao 2015. godine | Mladi Nikšića\nStandard zaposlenih na približno istom nivou kao 2015. godine\nStandard većine zaposlenih u Crnoj Gori u prošloj godini bio je na približno istom ili nešto nižem nivou nego 2015, a njegovo poboljšanje može se očekivati kroz kreiranje odgovarajućih mjera ekonomske politike, saopštili su iz Saveza sindikata (SSCG).\n„Te mjere bi trebalo da budu usmjerene na rast proizvodnje, adekvatnije korišćenje razvojnih potencijala, otklanjanje strukturnih disproporcija, kao i na kreiranje adekvatne poreske politike“, kazali su agenciji Mina-business predstavnici SSCG.\nOni su naveli da su zarade zaposlenih u javnom sektoru, koji čine oko 30 odsto zaposlenih u Crnoj Gori, poslije nekoliko godina povećane, ali da se to nije značajnije odrazilo na njihov standard.\n„Većina njih je kreditno zadužena, uglavnom zbog održavanja egzistencije, pa samim tim nije ni smanjeno nezadovoljstvo zaposlenih“, rekli su iz SSCG.\nOni su dodali da u prilog tome govore podaci da je prosječna zarada u obrazovanju godinama ispod prosječne na državnom nivou, dok je prosječna zarada u zdravstvu oko osam odsto iznad državnog prosjeka. Slična je situacija i sa službenicima u državnoj upravi.\n„Pri svemu tome treba imati u vidu da je kvalifikaciona struktura zaposlenih u tim sektorima iznad prosječne na državnom nivou. Najteža situacija u pogledu zarada i uslova rada je u trgovini, ugostiteljstvu i građevinarstvu, gdje veliki broj zaposlenih prima zarade u visini minimalne plate“, saopštili su iz SSCG.\nOni tvrde da se najznačajniji problemi s kojima se suočavaju zaposleni u Crnoj Gori odnose na visinu zarada, redovnost njihove isplate, prekovremeni rad koji se ne plaća, uskraćivanje slobodnih dana i godišnjeg odmora, kao i rad za dane praznika, zbog čega je neophodno jačanje socijalnog dijaloga na svim nivoima.\n“Problemi isplate zarada prisutni su kod oko 40 hiljada zaposlenih. Za rješavanje tih problema radnici treba prvo da se obrate Inspekciji rada, a kada je u pitanju javni sektor Upravnoj inspekciji. Radnici zaštitu mogu ostvariti i preko Agencije za mirno rješavanje radnih sporova, a na kraju mogu potražiti i sudsku zaštitu”, kazali su predstavnici SSCG.\nOni su podsjetili da Inspekcija rada obavlja nadzor kod poslodavaca, kao i nad sprovođenjem odredbi Zakona o radu, Opšteg kolektivnog ugovora i drugih propisa i opštih akata.\n“Inspekcija rada je nadležna i za pojedinačne slučajeve na osnovu podnošenja individualnih zahtjeva za inspekcijsku kontrolu i za postupanje po osnovu anonimnih prijava”, naveli su iz SSCG.\nOni smatraju da bi, za osiguraje redovne isplate zarada, zaposleni trebalo da zaključe ugovor o radu i da imaju pisani obračun plate koji ima snagu vjerodostojne izjave ukoliko poslodavac ne isplati zaradu.\n„Zakonski okvir postoji, ali je neophodna bolja kontrola Inspekcije rada i Poreske inspekcije. Ustavni i zakonodavni okvir primjenjuje se u pogledu principa jednakih zarada za javni i privatni sektor. Privatni sektor ima obavezu da poštuje odredbe Zakona o radu i kolektivnih ugovora, ali u praksi se dešavaju druge stvari, jer poslodavci bez obzira na finansijsko stanje nastoje da izbjegnu propisane obaveze, pa vrše obračun i isplatu zarada na granici zakonskog minimuma“, kazali su iz SSCG.\nOni su dodali da Poreska uprava jedino reaguje ukoliko je ugovorom o radu koji zaposleni potpisuje sa poslodavcem utvrđena zarada u minimalnom iznosu, a isplaćen je veći neto iznos.\n„Tada Poreska uprava preduzima zakonom propisane mjere iniciranjem prekršajne odgovornosti prema poslodavcu, uz nalog za otklanjanje nepravilnosti“, objasnili su iz SSCG i dodali da zaposleni u javnom sektoru imaju potpisane granske kolektivne ugovore gdje su precizirani rokovi za obračun i isplatu zarada koji se uglavnom i poštuju.\nPredstavnici SSCG su saopštili i da je broj zaposlenih u prošloj godini bio veći u odnosu na 2015, što znači da nije bilo nekog većeg otpuštanja radnika.\n“Precizne podatke o broju radnika koji ostaju bez posla nije moguće dati zbog izraženih oscilacija kod broja zaposlenih koji su sezonskog karaktera, kao i fleksibilnosti broja zaposlenih u sektorima turizma, trgovine, građevinarstva i saobraćaja”, rekli su iz SSCG.\nOni su naveli da je broj zaposlenih u sektorima gdje je izražena najveća fleksibilnost povećan u odnosu na 2015. godinu, što znači da postoji potreba za njihovim stalnim radnim angažovanjem.\n“Samim tim treba se angažovati da zaposleni dobiju ugovore o radu na neodređeno. Tim pitanjem treba da se bave socijalni partneri”, zaključili su iz SSCG.\nPlanirate li da postanete bolji u 2017. godini?\nNajnižu penziju prima 8,2 hiljade korisnika


Subvencije za zamenu stolarije nisu bile dostupne svima, da li su opštine spremne za nove konkurse | Gradimo zajedno\nNaslovnaSrbijaSubvencije za zamenu stolarije nisu bile dostupne svima, da li su opštine...\n„Međutim, sve jedinice lokalnih samouprava iz Šumadijskog okruga za ovu godinu su opredelile određena sredstva za ovu namenu“, navodi Stošić Ilić.\n„Dakle, ministarstvo sa 70, te lokalne samouprave 30 procenata. Za domaćinstva i one socijalne kategorije, gde vidimo da ljudi imaju problem, primaju socijalnu pomoć, takođe će Ministarstvo, pošto smo na vezi sa socijalnim službama, naći načina kako pomoći i tim domaćinstvima“, kaže Mihajlovićeva.\nAnalize pokazuju: samo prošlogodišnji „pilot-projekt“ subvencija građanima da zamene stolariju, izoluju kuće ili sa uglja pređu na grejanje gasom i peletom, zemlji donosi uštedu od 50 miliona kilovat-časova struje i 300 hiljada tona smanjenja emisije ugljen-dioksida godišnje.\nPrethodni tekstNajveći bazen na svetu – Čile\nSledeći tekstImovina građevinskog preduzeća ”Radan” iz Lebana prodata duplo skuplje od početne cene


Edukativne radionice u Podrinju - Klimatske promene i prirodni hazard -\nEdukativne radionice u Podrinju – Klimatske promene i prirodni hazard\nZa učenike viših razreda osnovnih škola u Malom Zvorniku i Ljuboviji u poslednjoj sedmici aprila biće održane edukativne radionice na temu „Klimatske promene i prirodni hazard“. Priliku da saznaju više o ovoj temi imaće učenici OŠ „Stevan Filipović“ u Radalju, 28. aprila, i učenici OŠ “Petar Vragolic” u Ljuboviji, 29. aprila.\nRadionice za osnovce posvećene klimatskim promenama i prirodnom hazardu biće realizovane u okviru edukativne kampanje projekta „Dijalog za prevenciju prirodnog hazarda“, koji u opštinama Mali Zvornik i Ljubovija realizuje Unija ekologa „Uneco“ u partnerstvu sa udruženjima „Eko Drina“ Mali Zvornik i „Naša Ljubovija“.\nKoordinator projekta za Ljuboviju Nebojša Aleksić rekao je da je cilj edukativne kampanje podizanje svesti dece o pitanjima koja se tiču životne sredine. On je dodao da će na radionicama biti reči i o mehanizmima za učešće javnosti u odlučivanju o pitanjima zaštite životne sredine, u okviru teme „Imam pravo da znam“.\n„Deca u izabranim školama imaće priliku da se na pravi način upoznaju sa predviđenim temama, jer će sa njima raditi stručnjaci Unije ekologa „Uneco“. Radionice će biti interaktive a predavanja prilagođena uzrastu dece i trajaće po dva školska časa, rekao je Aleksić.\nU drugom delu edukativne kampanje, početkom maja, radionice za učenike biće održane u Krupnju i još jednoj osnovnoj školi u Malom Zvorniku.\nPrevious JANKOVIĆ O AFERI “PIŠTOLJ” Cilj im je da me smene\nNext Novopazarci na Lagatoru


Stopa nezaposlenosti 14,6 odsto u prva četiri meseca | Kamatica\nPočetna > vest > Stopa nezaposlenosti 14,6 odsto u prva četiri meseca\nStopa nezaposlenosti 14,6 odsto u prva četiri meseca\nTekst objavljen: 04.06.2017 11:26\nStopa nezaposlenosti u Srbiji u prvom kvartalu 2017. bila je 14,6 odsto i za 4,4 procentna poena manja je u odnosu na isti period prošle godine, saopštio je Republički zavod za statistiku (RSZ).\nKako je navedeno, broj nezaposlenih lica u Srbiji je u prvom kvartalu ove godine u odnosu na isti period 2016, bio je manji za 149.300 lica. Stopa nezaposlenosti je za 1,6 procentna poena veća nego u četvrtom kvartalu 2016. godine.Stopa nezaposlenosti, prema podacima RZS-a, u prvom kvartalu ove godine, za stanovništvo starosti 15 i više godina bila je 14,3 odsto za muško i 15 odsto za žensko stanovništvo i najmanja je bila u Beogradskom regionu (13,2 odsto).\nNajveća stopa nezaposlenosti u tom periodu je bila u Regionu Južne i Istočne Srbije (17,2 odsto), dok je u Regionu Šumadije i Zapadne Srbije iznosila 14,7 odsto, a u Regionu Vojvodine 13,6 odsto.\nPrema podacima RZS-a, u poređenju sa prethodnim kvartalom, u prvom kvartalu 2017. broj zaposlenih lica bio je manji za 79.200, dok je broj nezaposlenih lica veći za 43.000.\nZaposlenost je značajnije smanjena u neformalnoj sferi, za 66.600 lica, prvenstveno u poljoprivredi, usled smanjenog obima sezonskih radova u posmatranom periodu godine, a pad zaposlenosti negativno se odrazio na nezaposlenost i neaktivnost.\nPrema podacima RZS-a, formalna zaposlenost povećana je za 99.400, najvećim delom u delatnostima prerađivačka industrija i usluge smeštaja i hrane, dok je došlo do smanjenja neformalne zaposlenosti u poljoprivredi, što je rezultiralo i nižom stopom neformalne zaposlenosti za 1,3 procentna poena, u prvom kvartalu ove godine u odnosu na isti period prošle.\nPrema podacima RZS-a polovinu novozaposlenih u periodu prvi kvartal prošle - prvi kvartal ove godine čine lica starija od 55 godina, dok je nezaposlenost najznačajnije smanjena u kategoriji 25-44 godine starosti, za 82.600 lica, pri čemu je većina tih lica status nezaposlenih zamenila statusom neaktivnih, a ne statusom zaposlenih.\nPozitivan trend povećanja zaposlenosti i smanjenja nezaposlenosti od prvog kvartala 2016. do prvog kvartala 2017. odrazio se i na mlade od 15 do 24 godine starosti, ali kako se navodi u saopštenju RZS-a smanjenje stope nezaposlenosti kod ove populacije za 7,1 procentni poen, u odnosu na isti period prošle godine, nije samo rezultat smanjenja broja nezaposlenih, već i negativnog demografskog trenda i posledično, sve manjeg obima populacije u tom uzrastu.\nMladi i posaoStatistički podaci pokazuju i da je udeo mladih koji niti rade, niti su u bilo kakvom sistemu obrazovanja u ukupnoj populaciji mladih između 15 i 24 godine starosti veći je za 2,2 procentna poena u odnosu na prethodni kvartal i da sada on iznosi 18,7 odsto, dok kod populacije od 15 do 29 godina starosti ta stopa iznosi 24,2 odsto, odnosno gotovo četvrtina mladih tog uzrasta predstavlja neiskorišćeni ljudski resurs i sa aspekta rada i sa aspekta obrazovanja.\nKako se naglašava u saopštenju RZS-a, Anketa o radnoj snazi je najobuhvatniji i jedini međunarodno uporedivi instrument za praćenje kretanja na tržištu rada, kojom se registruju demografske i socioekonomske karakteristike stanovništva starijeg od 15 godina.\nGlavni cilj ove ankete kojom je bilo obuhvaćeno oko 14.857 domaćinstava, od čega je anketirano 11.915 domaćinstava, odnosno 28.730 lica starosti 15 i više godina je ocenjivanje obima radne snage, odnosno zaposlenog i nezaposlenog stanovništva, pri čemu se pod zaposlenošću podrazumeva rad kako u formalnom, tako i u neformalnom sektoru.\nnezaposlenost mladi pad nezaposlenosti


Vlada Srpske ne prihvata jedinstveni program obrade popisne građe | Banjaluka.net\nCVIJANOVIĆ: OŠTRO PROTIVLJENJE VLADE SRPSKE\nVlada Republike Srpske izražava oštro protivljenje i ne slaže se sa odlukom direktora Agencije za statistiku BiH o jedinstvenom programu obrade podataka o popisu stanovništva, izjavila je premijer Republike Srpske Željka Cvijanović.\nCvijanovićeva je rekla da ovaj popis nema legitimitet i da se plaši da bi on mogao doživjeti sudbinu nekih drugih popisa, ističući da se tako nešto mora verifikovati.\n“Za Republiku Srpsku je važno da se obezbijedi upotrebna vrijednost podataka, a to znači da možemo da baratamo i za sebe da proglašavamo onaj popis koji je relevantan za Republiku Srpsku i mi na osnovu toga moramo da planiramo određene stvari, nećemo da budemo taoci vječne jedne te iste situacije u kojoj im je sve falsifikat”, istakla je premijer Republike Srpske.\nOna je rekla da po tome treba da budu falsifikat rezultati popisa, podsjećajući da je bio falsifikat mehanizam koordinacije i pitanje je šta je to sljedeće šta je falsifikat.\n“Da li treba u ovoj zemlji da se mi bavimo falsifikatima ili treba da dođemo do dogovora konsenzusom do određenih stvari, poštujući neke norme i standarde koji su svojstveni i normalni svugdje u svijetu, ali samo nisu ovdje”, rekla je Cvijanovićeva.\nOna je navela da opredjeljenja Srpske idu prema Zavodu za statistiku Republike Srpske da statistički zavodi nastave da traže usaglašavanje stavova kako bi mogao bar da se završi taj proces na jedan pristojan način, kada već nije mogao biti vođen sve ovo vrijeme na pristojan način.\nCvijanovićeva je rekla da je bilo mnogo manipulacija u samom popisu, u načinu kako je bilo prijavljivano po 20 do 30 članova jednog domaćinstva ili porodice.\n“To je apsolutna prevara i kada smo već bili došli u situaciju da objavimo rezultate, onda treba da pravimo i dvostruku prevaru, da i oni koji nisu nigdje po evropskim standardima rezidenti treba da se tretiraju kao rezidenti ovdje”, istakla je Cvijanovićeva.


MILO ČESTITAO BEČIĆU: Poželeo mu uspeh u obavljanju ODGOVORNE DUŽNOSTI predsednika parlamenta\nMILO ČESTITAO BEČIĆU: Poželeo mu uspeh u obavljanju ODGOVORNE DUŽNOSTI predsednika parlamenta\nAutor: Glas javnosti 24.09.2020. u 17:36\nPredsednik Crne Gore i lider DPS-a koja je izašla kao gubitnik iz nedavno održanih parlamentarnih izbora u toj zemlji, čestitao je Aleksi Bečiću izbor za novog predsednika skupštine.\nKako se navodi u saopštenju, Đukanović je Aleksi Bečiću poželeo uspeh u obavljanju te odgovorne dužnosti, na dobro države i svih njenih građana.\n- Sporazum koji ste nedavno potpisali sa koalicionim partnerima kojim se afirmiše evropski i evroatlantski put Crne Gore garantuje poštovanje preuzetih međunarodnih obaveza, i izražava spremnost za nastavak reformi i brže usvajanje evropskih standarda, potvrđuje ispravnost dobro odabranog i trasiranog strateškog kursa naše države. Vjerujem da ćemo i u novim političkim okolnostima, u skladu sa ustavnim ovlašćenjima, svi obezbijediti maksimalnu posvećenost ekonomskom i demokratskom razvoju zemlje, i daljoj izgradnji crnogorskog građanskog multietničkog društva - piše u čestitki Đukanovića.\nMilo ĐukanovićAleksa BečićPredsednik Skupštine


Davos:Sarkozi poziva na stroža bankarska pravila\nFrancuski predsednik Nikola Sarkozi rekao je na otvaranju svetskog ekonomskog foruma u Davosu da se moraju promeniti bankarska pravila inače svet preuzima preveliki rizik za svoju budućnost.\nNova pravila moraju da uključuje nove knjigovodstvene propise i ograničenja plata rukovodilaca, smatra Sarkozi.\n"Rizici su preveliki ako ne promenimo regulativu u našem bankarskom sistemu, knjigovodstvena pravila i nadzor", rekao je francuski predsednik na otvaranju skupa koji okuplja poslovne i političke lidere iz celog sveta.\nOn je naglasio da se "više neće tolerisati" preterani profiti i bonusi ako nisu povezani sa otvaranjem radnih mesta.\nSarkozi je kritikovao i koncept slobodne trgovine i rekao da je davanjem prioriteta tom konceptu "oslabljena demokratija".


Ivanović sa Šerom: Estonija će podržati Ministarstvo odbrane Crne Gore u razvoju - CdM\nIvanović sa Šerom: Estonija će podržati Ministarstvo odbrane Crne Gore u razvoju\nEstonije će podržati Ministarstvo odbrane Crne Gore u razvoju sposobnosti i jačanju kapaciteta za suočavanje sa sajber izazovima, imajući u vidu brojne mogućnosti saradnje sa NATO centrom izvrsnosti za sajber odbranu u Talinu, kazao je ambasador Estonije u Crnoj Gori, Daniel Erik Šer.\nNaime, Generalni direktor za politiku odbrane Ivica Ivanović sastao se danas sa ambasadorom Estonije, a kako javljaju iz Ministarstva, izražena je spremnost za unapređenje saradnje dvije zemlje u oblasti odbrane.\nIvanović je informisao ambasadora Šera da Crna Gora, i nakon prijema u Alijansu, nastavlja sprovođenje reformi istim intenzitetom, uz fokus na razvoj integrisanog nacionalnog sistema bezbjednosti koji uvažava novi koncept kolektivne bezbjednosti.\nOn je istakao da modernizacija postojećih kapaciteta Vojske Crne Gore ostaje jedan od prioriteta Ministarstva odbrane Crne Gore.\nIvanović je naglasio da je Crna Gora prepoznata kao pouzdan partner u međunarodnoj zajednici, koji daje konkretan doprinos globalnoj bezbjednosti učešćem u NATO, EU i UN vođenim misijama.\nOn je kazao da je temelj evropske bezbjednosti neraskidivo vezan za evroatlantske i evropske integracije.\nAmbasador je čestitao Crnoj Gori na uspjehu u procesu evroatlantskih integracija i istakao važnost njene aktivne uloge u očuvanju bezbjednosti u regionu Zapadnog Balkana.\nOn je kazao da se Estonija, kao predsjedavajuća zemlja Evropskom unijom, zalaže za jačanje mira, prosperiteta i stabilnosti u Evropi.\nSagovornici su naglasili značaj tijesne saradnje zemalja saveznica, s obzirom da savremeni bezbjednosni izazovi ne poznaju granice i da je danas, više nego ikada, potrebna revitalizacija zajedničkih vrijednosti, solidarnosti i evropskog jedinstva.\nOni su se saglasili i da sajber prijetnje predstavljaju ozbiljan bezbjednosni izazov za zemlje saveznice.\nTagoviDaniel Erik Šer Ivica Ivanović\n1 Komentar na "Ivanović sa Šerom: Estonija će podržati Ministarstvo odbrane Crne Gore u razvoju"\nhoce ali ruskim oruzjem…jos ga imaju jer im NATO nista ne daje djabe\nDemokrate sigurne u pobjedu, savjetuju DPS da smanji nervozu


Vi ste ovde: Početna PROJEKTI\nIOPS – Inkluzivna omladinska platforma Srbije\nProjekat je realizovan od 6. juna do 13. decembra 2013. godine, uz finansijku podršku Ministarstva omladine i sporta. Ideja projekta je osnaživanje mladih sa hendikepom za samozastupanje, promovisanje socijalne uključenosti, ljudskih prava i omladinskog aktivizma i učešće u aktivnostima omladinskih/studentskih organizacija i institucija.\nU okviru projekta je održan je trening za aktiviste i aktivistkinje Udruženja studenata sa hendikepom.\nInkluzijaDA − generacija 2\nProjekat “Inkluzijada 2” relaizovalo je Udruženje studenata sa hendikepom, uz podršku Ministarstva prosvete, nauke i tehnološkog razvoja i Fonda za otvoreno društvo. Trajao je od maja do kraja oktobra 2012.\nUdruženje studenata sa hendikepom okupilo je studente iz Beograda, Niša i Kragujevca u okviru projekta ,,InkluzijaDA − generacija 2“.\nIdeja inkluzivnog okruženja realizovana je u studentskom odmaralištu „Ratko Mitrović“ na Zlatiboru. Suština inkluzivnog odnosa između studentkinja i studenata sa hendikepom i bez hendikepa bila je da se svi povežu kroz interaktivna, edukativna druženja koja doprinose obostranom razumevanju. Studenti sa različitim oblicima hendikepa prenosili su vršnjacima sopstvena iskustva svakodnevnog funkcionisanja.


Svečano otvorena Laboratorija za polimere\nLaboratorija za polimere koja je nastala u okviru Departmana za proizvodno mašinstvo kao rezultat zajedničkog projekta Fakulteta tehničkih nauka, Tehnološkog fakulteta Novi Sad i kompanije Neofyton sa partnerima Engel-om iz Austrije i Piovan-om iz Italije, svečano je otvorena na Fakultetu tehničkih nauka u petak.\nNovoizgrađena Laboratorija za polimere omogućiće praktičnu primenu znanja i obuku studenata Proizvodnog mašinstva u oblasti prerade polimera, kao i studenata Tehnološkog fakulteta. Laboratorija je opremljena automatizovanom proizvodnom linijom za injekciono oblikovanje plastike i predstavlja izvanrednu osnovu za naučnoistraživački rad u oblasti polimerstva. Takođe će imati i ulogu trening-centra, koji će omogućiti aktivniji prenos znanja stručnjacima u privredi putem posebnih seminara i treninga što ovu Laboratoriju za polimere čini jedinstvenom na teritoriji Republike Srbije i regiona.\nPrema mišljenju pokrajinskog sekretara za visoko obrazovanje i naučnoistraživačku delatnost prof. dr Zorana Miloševića, jedno od temeljnih opredeljenja Pokrajinske vlade jeste udruživanje oko projekata koji stvaraju nove vrednosti.\n- Kada direktno subvencionišemo neku aktivnost, to je lepa vest, ali kada neko iz privrede, u ovom slučaju eminentna kompanija „Neofyton”, uloži sredstva u nauku, odnosno u nastavu, to je izvanredna vest - kaže on. - Studenti koji će se obrazovati u ovoj laboratoriji biće nešto najvrednije u Srbiji. predstavljaće kreativnu industriju koja će konkurisati ne samo na našem tržištu, nego i na evropskom.\nProf. dr Branka Pilić sa Tehnološkog fakulteta Novi Sad istakla je na otvaranju značaj integracije znanja. „ Ova saradnja je pionirski poduhvat koji i privreda može da prepozna - objašnjava Pilićeva. - Laboratorija za polimere pruža šansu malim i srednjim preduzećima, koja po prirodi stvari nemaju uslova za sopstvene razvojne centre, da nam se obrate kako bismo im uveli neke inovacije. Takvi projekti radili bi se u okviru doktorskih studija.“


FoNet portal :: Pretraga / tagId=42779\nTag: zavod, Pogodaka: 17\nInflacija 9,6 odsto u aprilu\nPotrošačke cene u aprilu 2022. godine, u poređenju sa istim mesecom prethodne godine, povećane su za 9,6 odsto, dok su u poređenju sa decembrom 2021. godine u proseku povećane za 4,3 odsto, saopštio je danas Republički zavod za statistiku (RZS).\nRepublika Srpska je tokom jedanaest meseci lani ostvarila ukupan obim spoljnotrgovinske razmene sa inostranstvom od 5,52 milijardi dolara, a pokrivenost uvoza izvozom bila je 79,6 odsto, saopštio je Republički zavod za statistiku u Banjaluci.\nProsečna plata 65.218 RSD\nProsečna neto zarada u septembru u Srbiji je iznosila 65.218 dinara i u odnosu na isti mesec prošle godine nominalno je veća za 9,2, a realno za 3,3 odsto, saopštio je danas Republički zavod za statistiku.\nOdlično 43,2 odsto osmaka\nNa kraju osmog razreda osnovne škole u školskoj 2020/2021. godini odličan uspeh ostvarilo je 43,2 odsto učenika, dok je dovoljan uspeh imalo svega 1,2 odsto učenika, navodi se u izveštaju Zavoda za vrednovanje kvaliteta obrazovanja i vaspitanja koji je danas objavilo Ministarstvo prosvete, nauke i tehnološkog razvoja.\nGradska sekretarka za zaštitu životne sredine Ivana Vilotijević izjavila je da rezultati 16 dodatnih analiza Gradskog zavoda za javno zdravlje koji je dostavljen Sekretarijatu 25. avgusta, pokazuju da na više mernih mesta nije ustanovljena povišena koncentracija nijedne od opasnih čestica, preneo je danas Beoinfo.


Srem – PoljoMagazin\nSamo u toku jučerašnjeg dana širom Srbije je ispaljeno 625 protivgradnih raketa, dok je na teritoriji Srema, Mačve i Šumadije za sat vremena ispaljeno više od 200 raketa. Ovo je bio jedan od načina na koji su resorne institucije odgovorile na elementarne nepogode koje su u poslednje vreme, ali i poslednjih godina, sve češći “udar” na useve i srpske poljoprivrednike. […]\nKako se poljoprivrednici bore sa vremenskim nepogodama (SRB)\nNakon vrelog i sušnog perioda, stiglo je i nestabilno vreme. Dnevno, i to u više navrata, sunce smenjuju obilni pljuskovi, praćeni i vremenskim nepogodama, koje su karakteristične za ovaj period godine. … Izuzetno jaki grmljavinsko – gradonosni oblaci tokom noći pogodili su veći deo Srbije. Odbrana od grada je dejstvovala protivgradnim raketama sa lansirnih stanica sa više radarskih teritorija u […]\nKategorija: Ostalo Tagovi: Srem, vesti, vremeneske nepogode


Nalazite se ovde: Harmonija » Politika privatnosti\n1. Prikupljanje informacija o korisnicima\nU ime Harmonija doo, obavezujemo se na očuvanje privatnosti informacija koje dostavite prilikom korišćenja naše internet prodavnice nad domenu www.harmonija.rs. Ukoliko od Vas tražimo da dostavite neku informaciju uveravamo Vas da ćemo te informacije koristiti samo u prethodno objašnjenu svrhu sa kojom samo Vas upoznali.\nPodatke o Vama prikupljamo kako bi smo kreirali bazu korisnika i na taj način Vas informisali o našem poslovanju, akcijama i slično. Kroz mejling listu možete da se prijavite za dobijanje marketinških sadržaja sa našeg sajta. Podaci koje Vam tražimo prilikom ektronske kupovine naših proizvoda neophodni su za izvršenje ove kupo-prodajne aktivnosti. Svrha ove razmene je ostvarivanja dobrih poslovnih odnosa i pružanja kvalitetne usluge.\n2. Interno čuvanje podataka\nGarantujemo da će svi podaci koje ste nam dostavili biti poverljivo čuvani od strane zaposlenih kompanije i da neće biti korišćeni u druge svrhe osim navedenih u Politici privatnosti, niti prosleđivani trećoj strani bez Vaše saglasnosti. Obavezujemo se na čuvanje podataka o svojim korisnicima, osim u slučaju teškog kršenja pravila sajta ili nezakonitih aktivnosti korisnika. Koriscenjem našeg web sajta ustupate nam pravo pribavljanja i korišćenja informacija koje ste ostavili na sajtu na način na koji je to izneseneo u Politici privatnosti.\nZadržavamo pravo promena vezanih za Politiku privatnosti,o čemu ćete bićete obavešteni na ovoj stranici web sajta.\n3. Analiza korisničkog ponašanja\nZadržavamo pravo da izvršavamo statističke analize korisničkog ponašanja i osobina kako bi smo unapredili funkcionalnost našeg sajta.\nImajte u vidu da se informacije i podaci mogu i automatski skupljati uz korišćenje "cookies". U pitanju su male tekst datoteke koje sajt ponekad koristi kako bi prepoznao ponovne posetioce i dozvolio nam da proučavamo ponašanje i tako da skupimo agregovane podatke kako bi poboljšali funkcionalnost sajta. "Cookies" se ne povezuju sa Vašim sistemom i ne oštećuju fajlove. Ako ne želite da se podaci sabiraju uz pomoć "cookies", postoji jednostavna procedura u većini brauzera koja vam omogućava njihovo prihvatanje ili odbijanje.\n4. Linkovi na druge sajtove\nNa našem web sajtu ima linkova koji vode na druge web stranice. Obaveštavamo Vas da nismo odgovorni za sadržaj ili Politiku privatnosti tih sajtova.\nZa sva pitanja ili promene dostavljenih informacija molimo Vas da nam se obratite putem e-maila ili kontakt formulara.